Istraživačka stanica Bharati na Antartiku - Građevinarstvo\nalat beton blok boje cement crep čelik distancer drvo elektrooprema energetska efikasnost fasade grejanje hidroizolacija izgradnja kapije kontejner krov legalizacija lepak mašine metal montažne kuće most ograde opeka oplate pametne kuće panel parket plafoni podovi pregradni zidovi profili projekat prozori sajam skele spušteni plafoni tende termoizolacija vrata zelena gradnja Istraživačka stanica Bharati na Antartiku\nNemačke arhitekte projektovali si i izgradili istraživačku stanicu na Antarktiku. Inaguracija ove nove Indijske istraživačke stanice Bharati, projektovane od strane arhitektonskog biroa BOF Architekten sa sedištem u Hamburgu, planirana je za ovu godinu. Fasadna konstrukcija koja mora da izdrži ekstremne vremenske uslove, takođe je napravljena u Nemačkoj. Stotinu godina je prošlo od kada je Roald Amundsen prvi stigao do Južnog pola ali i dalje je "šesti kontinent" prilično negostoljubivo mesto. Ono što se, međutim, promenilo je da je taj region postao međunarodna lokacija za istraživanje meteorologije, klimatologije i astrofizike. Bharati, nova stanica koja se nalazi na obali Antartika je takođe namerena za istraživanja. Suočena sa činjenicom da će stanica morati da se transportuje pola puta oko sveta brodom iz Nemačke, odgovorna inženjerska kompanija IMS (IMS Ingenieurgesellschaft mbH) i arhitektonska firma Bof Architekten su razvili poseban, racionalni prefabrikovani kontenjerski dizajn za stanicu. Arhitekte su osvojili otvoreni međunarodni konkurs za novu izgradnju održan krajem 2006. godine. Detalji izvođenja i izgradnje aluminujske fasade su zasnovani na zahtevima ekstremnih vremenskih uslova koji vladaju u regionu Južnog pola. Materijal mora da izdrži abnormalno visoke termalne i mehaničke pristiske izazvane mećavama sa velikim količinama snega, ogromnim brzinama vetra i temperaturi od -40°C i ispod. Veliki deo fasade je zastakljen, tako da istraživači mogu da imaju dobar pogled na polarnu regiju i da im pomogne sa borbom protiv klaustrofobije. U ovom transparentnom delu, spoljašnji omotač je napravljen pomoću specialno modifikovanim sistemom sa širokim aluminijumskim termoizolacionim panelima i trostruko izolovanim staklom, sa nagibom od 15° u dva uska kraja. Ucw vrednost od 0,8 W/(m²K) postiže se sa ovim tipom fasadne konstrukcije. Dizajn fasada je morao da dozvoli sklapanje i rasklapanje tokom testiranja u Diusburgu, koje je obavljeno pre konačnog sklapanja na ciljanoj lokaciji u Antartiku. Korišćenje unapred sastavljenih elemenata pružilo je dovoljno fleksibilnosti za adaptaciju fasadne konstrukcije na neophodni modularni koncept. Istraživačka stanica Bharati teži otprilike 1.000 tona i ima površinu od oko 2.000 kvadratnih metara. Konstrukcija, koja se sastoji od 134 kontejnera, je transportovana brdom od Antverpa do Kejptauna. Tu je ukrcano još 50 kontejnera za građevinsku ekipu koja je bila zadužena za izgradnju, dodatni materijal i pedeset članova građevinskog tima. Rastojanje od Kejptauna do konačnog odredišta, Larsemann Hills, na severnom obodu Antartika bilo je 5.200 kilometara. Prošlog leta, test konstrukcija Bharati stanice postavljena je u unutrašnjosti luke Duisburg, nekih 15.000 kilometara od Larsemann Hills-a. Ovo je uključivalo kompletnu opremu individualnih kontejnera, praćeno sastavljanjem svih instalacija i fitinga. Pošto je vremenski okvir za montažu na ciljnoj lokaciji tokom antarktičkog leta ugrubo ograničeno do marta 2012. godine, svi potrebni delovi su morali da budu dostupni i svi potrebni koraci montaže su morali da funkcionišu. Da li ovo remek delo logistike može da se završi uspešno, ostaje da se vidi - ali, izgradnja stanice je počela.\nU januaru 2012. godine, druga pošiljka je isporučila preostali materija za konačni završetak Istraživačke stanice Bharati. Završetak radova je planiran za mart/april, kada će oko 25 stručnjaka početi da radi i živi u polarnoj stanici. Više o projektu:\nIme: South Polar Research Station BharatiTip objekta: Istraživačka stanicaNačin izgradnje: modularno/prefabrikacijaArhitektura i planiranje: Bof Architekten, Hamburg; IMS Ingenieurgesellschaft mbH Glavni izvođač: Kaefer Construction GmbHFasada/metalna konstrukcija: Lenderoth GmbHFasada/aluminijumski prozori: WICONAPovršina: 2.000 metara kvadratnihZavršetak izgradnje: mart/april 2012. godine\nKaefer Construction GmbH Lenderoth GmbH WICONA Povezani tekstovi sa portala Gradjevinarstvo.rs:\nIstraživački centar Univerziteta Žisju u Parizu Odobrena izgradnja medicinskog istraživačkog centra u Londonu - 500 miliona funti Tagovi: arhitektura, fasada, Nemačka


"Football Leaks" otkriva: Mamićevi ofšor "driblinzi" s Rusima\nNovi dokumenti otkrili su da je grupa hrvatskoj javnosti potpuno nepoznatih stranaca povezana sa fantomskom firmom s Malte koja je glavni kreditor zagrebačkog kluba Dinamo\nObjavljeno: 13.12.2016. 10:39h\nFoto: Beta, Zdravko Mamić\nPočetkom godine kolege iz nemačkog Špigla dobile su 1,9 terabajta informacija o fudbalu, koje nikada nije trebalo da ugledaju svetlost dana. Ove informacije podelili su sa vodećim evropskim medijskim kućama, među kojima je i Newsweek Srbija.\nU saradnji sa hrvatskim nedeljikom Nacional i slovenačkom televizojom Planet TV naši novinari, predvođeni kolegom Blažom Zgagom, mesecima su pretraživali dokumenta i otkrivali skrivene detalje o prljavim dilovima u fudbalu.\nNovi dokumenti otkrili su da je grupa hrvatskoj javnosti potpuno nepoznatih stranaca, među kojima se ističe ruski državljanin Aleksander Aleksandrovič Zotov, prijatelj porodice Zdravka Mamića, najmoćnijeg čoveka hrvatskog fudbala, povezana sa fantomskom firmom s Malte koja je glavni kreditor zagrebačkog kluba Dinamo.\nTa grupa ljudi predvođena ruskim fudbalskim agentom i partnerom Mamićeva sina Marija osnovala je tu firmu istog dana kada je s Dinamom potpisala neobičan ugovor o kreditiranju. Ta ofšor firma je bila osnovana upravo zbog plasiranja kredita zagrebačkom Dinamu.\nNa osnovu tog ugovora Dinamo je od te firme primio otvorenu kreditnu liniju do visine od 25 miliona evra. Ogromni kredit Dinamo bi trebalo da vraća delom novca od buduće prodaje igrača. Sve to otkrivaju opsežni dokumenti s platforme Football Leaks.\nTi dokumenti koji su dostupni Newsweek Srbija i Nacionalu bacaju novo svetlo na mutna zbivanja povezana s poslovnim aktivnostima Zdravka Mamića i zagrebačkog Dinama.\nSlučajno ili ne, nedugo nakon što je osmišljen dosad nepoznat model kreditiranja Dinama, hrvatska javnost je informisana da se Dinamo sprema za privatizaciju – tu bi se potraživanja malteške firme, koju kao direktor predstavlja Aleksander Zotov, tokom sprovođenja privatizacije mogla pretvoriti u vlasničke udele u Dinamu.\nZotov, koji je trenutno direktor ruskog sindikata profesionalnih fudbalskih igrača, nije samo prijatelj Zdravka Mamića i njegovog sina Marija, već je s Mariom Mamićem i ranije sarađivao na poslovima prodaje Dinamovih igrača.\n“Football Leaks”, najveći projekat istraživačkog novinarstva u Evropi: Ronaldov dribling poreskog sistema\n(European Investigative Collaboration)\nTagovi HrvatskaRusijaKreditMaltaNovacOfšorUtaja porezaZdravko Mamić


IGOR BESERMENJI: Dobra vest iz Austrije | Autonomija\nIGOR BESERMENJI: Dobra vest iz Austrije\nNapokon je razum pobedio ekstremne desničare i „bele listiće“\n„Tužni kandidat ekstremne desnice, izgubio je od liberalnog kandidata levog centra.“ Ovim i sličnim naslovima, svetski mediji su u prvim minutima nakon što je poraženi priznao da je poražen, izveštavali o pobedi Aleksandera Van der Belena – „Saše“ nad desničarem Norbertom Hoferom u trci za predsednika Austrije. I zaista, u svetlu onog što je ova godina svetskoj politici donela, bilo je važno prvo naglasiti da je desni populista i nacionalista izgubio, pre nego da je neko drugi pobedio. To je razumljivo. Još važnije, dogodilo se to u srcu evropskog kontinenta.\nMnogi će reći, nije važno, jer su nadležnosti predsednika Austrije ipak limitirane. Međutim, do pre samo nekoliko meseci, verovalo se da bi ovi izbori mogli „mnogo da kažu“ o stanju unutar Evropske unije, ali i Evrope kao takve, u svetlu bojazni da bi kandidat ekstremne desnice, Norbert Hofer, mogao da postane novi austrijski predsednik. Hofer nije postao predsednik, ali ovi izbori jesu rekli nekoliko važnih stvari.\nIako je loša vest to što je ekstremna desnica pristojnim procentom osvojenih glasova (prve procene kažu oko 46% za Hofera), legitimizovana od strane biračkog tela, važno je što je, ipak, za sada zaustavljena. Pobeda Aleksandera Van der Belena, kandidata kojeg je podržala Zelena stranka i koji se može nazvati liberalom levog centra, može se posmatrati iz dva ugla. Austrijanci su izglasavanjem njega za pobednika poslali poruku da napuštanje EU nije tema koju žele na dnevnom redu, što se moglo dogoditi da je Hofer pobedio, s obzirom da je pominjao mogućnost referenduma i promene Ustava vezano za ovo pitanje. Za zvaničnike EU, ali i progresivne građanske snage, pobeda Van der Belena svakako je dovoljno dobra vest u ovom trenutku, iako će sada fokus biti na parlamentarim izborima koji Austriju očekuju u naredne dve godine.\nNovi austrijski predsednik je izrazito opredeljen za opstanak Evropske unije i nada se ujedinjenim državama Evrope kao konceptu slobode i života za Evropljane. Posle dužeg vremena, izgleda da je jedna politička odluka „iz naroda i od naroda“, obradovala evropski establišment, ali i one koji su svesni da su unutar EU potrebne izvesne promene, ali da se od ideje evropskih država koje u miru žive zajedno, svakako ne treba odustati. Pogotovo je važno to glasno reći kada je alternativa opasna i grozna, a građani Austrije su to ovog puta i uradili. Druga stvar koju treba reći jeste da ovaj rezultat može delimično da se posmatra i kao reakcionaran u odnosu na skorašnje rezultate američkih predsedničkih izbora, te opštu sliku sveta u rukama Putina i Trampa koji, premda izrazito popularni u jednom delu populacije, kod drugog izazivaju osećaj nesigurnosti, strepnje i izloženosti populističkim, nacionalno obojenim strastima tesne većine.\nHofer je u nekoliko navrata naglašavao naklonost konceptu sveta u kojem su Tramp i Putin nosioci nade, iako je on sam možda i veća opasnost po mir, imajući u vidu zemlju, region i istorijski kontekst ovog dela sveta i Evrope u celini. Važno je što je Austrija rekla zvanično „ne“ desnom populizmu, ali i opasnom stavu „samo neka se nešto menja jer ovako više ne može“, koji je zahvatio i mnoge intelektualce, pa i mnoge levičare i socijaldemokrate i liberale, što smatram opasnim i neprihvatljivim načinom ponašanja u politici u vremenu kada su ta prva promena – desničari i ekstremni desničari.\nSvetu je potrebno mnogo razumnih lidera koji će zaustaviti desnicu, populizam i nacionalizam, a diskusije o promenama, manjkavostima liberalne demokratije i rešenjima za bolji socijalni status stanovništva smestiti u okvire progresivnog delovanja, a ne akcije/reakcije samo zarad ovih procesa kao takvih i buđenja „nekakvog“ otpora, jednom kada se već probudimo u svetu u kojem nacionalisti i desničari vode glavnu reč. Odgovorni lideri prvo će ponuditi definisanu politiku za promene, predstaviti ih građanima i tom politikom pobediti, ili će odgovornim ponašanjem podstaći same građane na poželjno i progresivno delovanje koje bi do željenih promena dovelo, kroz osnaživanje građanskog aktivizma i dijalog za pravedniju socijalnu i ekonomsku politiku. Odgovorni lideri neće gurnuti svoje građane u neizvesnost sa populistima, kako bi se tek tamo aktivnije tražila iznuđena i neminovna reakcija na degradirajuće novonastale okolnosti. Austrija je učila iz istorije.


Oproštajni sastanak predsednika Narodne skupštine sa ambasadorom Republike Koreje\nPredsednik Narodne skupštine Republike Srbije Ivica Dačić održaće oproštajni sastanak, u utorak 23. novembra 2021. godine, sa ambasadorom Republike Koreje Hjong-Ćan Čeom.\nJačanje saradnje na nivou parlamenata ključna za saradnju u svim drugim oblastima\nPoslanička grupa prijateljstva sa Indonezijom, na čelu sa narodnom poslanicom Ljiljanom Malušić, održala je danas sastanak sa delegacijom Indonezije, na kojem je centralna tema razgovora bila produbljivanje međuparlamentarne saradnje.\nUčešće zamenika člana stalne delegacije NS pri PS JIE Đorđa Milićevića na konferenciji Stalnog odbora PS\nĐorđe Milićević učestvovao je na onlajn sastanku Stalnog odbora Parlamentarne skupštine PSJIE, koji se u okviru grčkog predsedavanja PSJIE, održao 22. novembra 2021. godine.\nSastanak predsednika Narodne skupštine i ambasadora Ruske Federacije\nPredsednik Narodne skupštine Republike Srbije Ivica Dačić, u ponedeljak 22. novembra 2021. godine, sastaće se sa ambasadorom Ruske Federacije Aleksandrom Bocan-Harčenkom.\nSastanak predsednika Narodne skupštine i potpredsednika Predstavničkog doma Parlamenta Indonezije\nPredsednik Narodne skupštine Republike Srbije Ivica Dačić, u ponedeljak 22. novembra 2021. godine, sastaće se sa potpredsednikom Predstavničkog doma Parlamenta Indonezije Mardani Serom.


Srbija (još) ne zabranjuje plastične kese - FakeNews Tragač\nVećina domaćih medija prenela je vest o tome kako Srbija zvanično zabranjuje plastične kese, pozivajući se na Ministarstvo zaštite životne sredine kao izvor i na propis koji oni pripremaju. Međutim, to Ministarstvo ne zna ni kako će izgledati novi propis, ni kad bi mogao biti donet.\n’’U ovom trenutku, ne možemo tačno navesti sadržinu novog propisa koji će se primeniti i u Srbiji’’, stoji u njihovom odgovoru našem portalu.\nMinistar zaštite životne sredine Goran Trivan danas je svojom izjavom demantovao navode da Srbija zabranjuje kese i rekao da će, ukoliko bude potrebno, razmotriti zabranu upotrebe plastičnih kesa.\n“Kada procenimo da je to (zabrana upotrebe plastičnih kesa) potrebno i moguće, mi ćemo to uraditi”, kazao je Trivan i dodao da će se najpre sačekati rezultati akcije naplate plastičnih kesa u trgovinama, što bi trebalo da smanji njihovu upotrebu.” (Agencija Beta, N1)\nOvom izjavom ministar rasvetljava nedoumicu da li se kese zabranjuju ili se takva mera tek razmatra, ali unosi i novu zabunu.\nOn navodi da će se “najpre sačekati rezultati akcije naplate plastičnih kesa u trgovinama” a kese zapravo naplaćuje samo jedan lanac prodavnica – Shop&Go kompanije “Deleze”.\nDakle, ne radi se o akciji koja se sprovodi u svim radnjama i iza koje stoji regulativa države, o čemu je naš portal već pisao.\nPometnju je uneo i dnevni list Politika u tekstu “Srbija i zvanično zabranjuje tanke plastične kese” sledećim navodom:\n“Obavezu primene nove Direktive iz februara ove godine, koja ograničava maksimalnu godišnju potrošnju kesa na 90 po osobi, do kraja 2019. godine, za sada imaju samo države članice, ali u Ministarstvu nam je potvrđeno da će Srbija takođe usvojiti ove smernice, jer se i u EU smatra da se problem može rešiti naplatom kesa’’.\nPolitika se poziva na Direktivu, za koju smo utvrdili da ne postoji. U januaru je na nivou Unije doneta samo Strategija, ali ne i Direktiva o plastici.\nPrema najavama, nova Direktiva bi trebalo da se nađe pred EU institucijama tek u maju. Dokument koji je u proteklom periodu regulisao smanjenje potrošnje kesa, donet je 2015. godine i to jeste bila Direktiva.\nTada su zemljama Unije ostavljene četiri godine da donesu mere kako bi se postigao takav cilj, a jedna od mera je i obavezna naplata tankih plastičnih kesa u državama članicama do kraja ove godine.\nSmanjenje dakle ne znači zabranu upotrebe kesa. Ukoliko bi Srbija uskoro i odlučila da ih zabrani, to nikako ne bi moglo trenutno da se sprovede.\nPrimera radi, u Francuskoj, za sada jedinoj zemlji koja je zabranila upotrebu plastike za jednokratnu upotrebu, zakon donet 2016. godine predviđa da se od 2020. godine proizvodi od plastike za jednokratnu upotrebu zamene onim od biorazgradivog materijala.\nTako je proizvođačima ostavljen rok od četiri godine da se prilagode toj meri.


Ministrica Đapo i direktor Fonda za zaštitu okoliša Čibukčić obišli najveći infrastrukturalni projekat u Bihaću - mojusk.ba\nMinistrica Đapo i direktor Fonda za zaštitu okoliša Čibukčić obišli najveći infrastrukturalni projekat u Bihaću\nNakon učešća na 4. Naučno-stručnom skupu “5.juni-Svjetski dan zaštite okoliša”, federalna ministrica okoliša i turizma Edita Đapo, Fuad Čibukčić, direktor Federalnog fonda za zaštitu okoliša, Azra Hadžić, zastupnica u Parlamentu FBIH, kao i gradonačelnik, Emdžad Galijašević, su zajedno sa gradskom upravom obišli kapitalni i najveći infrastrukturalni projekat u Bihaću.\nRiječ je o KfW projektu, započetom još 2010. godine, kojim je predviđena izgradnja sistema odvodnje i prečišćavanja otpadnih voda općine Bihać u cilju dugoročnog kvalitetnog rješavanja pitanja otpadnih voda na području općine Bihać.\nOvim projektom će se sva postojeća i novoizgrađena kanalizacijska mreža Bihaća uvezati u jedan cjelovit sistem odvoda i prečišćavanja otpadnih voda, koji podrazumijeva odvođenje otpadnih voda iz domaćinstava i industrije do postrojenja za prečišćavanje otpadnih voda, te prikupljanje, tretman i ispuštanje oborinskih voda u recipijente. Projektom se želi osigurati prihvatljivo i higijensko prikupljanje i tretman otpadnih i oborinskih voda, što bi unaprijedilo životne uvjete građana Bihaća, koji su u pojedinim naseljima imali problema sa fekalnim i oborinskim vodama.\nMinistrica Đapo prepoznala je značaj projekta i bez njene odluke da osigura 2.000.000 KM iz Fonda za zaštitu okoliša ne bi bilo moguće ići u drugu fazu ovog projekta. Ministrica Đapo i direktor Fonda za zaštitu okoliša prepoznali su KfW projekat kao projekat koji je strateški za grad Bihać i njegove građane.\nSkupština odgodila Univerzitet


Završen 42. Sajam turizma – Međunarodni sajam turizma\nBeograd, prestonica turizma\n42. izdanje Međunarodnog beogradskog sajma turizma završeno je u fantastičnoj atmosferi, u maniru najuspešnijeg i najvećeg turističkog događaja u regionu. Uz prateće manifestacije: 11. Međunarodni sajam vina BeoWine, 16. Međunarodni sajam hotelsko-ugostiteljske opreme HORECA-OPREMA i 16. Sajam suvenira “Vidi Srbiju“, događaj je pružio najbolji pregled trendova i kretanja u turističkoj privredi, i otvorio nove perspektive u razvoju ove sfere biznisa.\nSajam sa dugom tradicijom, regionalnim ugledom i poverenjem učesnika i posetilaca, pokazao je zašto je jedna od najuspešnijih manifestacija Beogradskog sajma i zaštitini znak grada Beograda. I ove godine, uz visok organizacioni i profesionalni nivo, sajam je privukao još veći broj izlagača, poslovnih posetilaca iz svih krajeva sveta i najšire publike i ljubitelja putovanja.\nTendencija rasta broja kvalitetne posete je nastavljena, a po rezultatima anketa, kao i na osnovu direktnih razgovora sa izlagačima, ove godine napravljen je značajan pomak i po pitanju poslovne posete, te je poslovnih gostiju bilo iz Sjedinjenih Američkih Država, Gruzije, Libana, Kuvajta, Singapura, Velike Britanije itd.\nSrbija, zemlja domaćin Sajma turizma, na sajmu je prestavila sve najbolje i najnovije u srpskom turizmu. Na štandovima u hali 4, uz nastupe turistickih organizacija i gradova, promovisane su znamenitosti, domaći smeštajni kapaciteti, srpska kultura, običaji i suveniri. Tradicionalno, tokom Sajma turizma Turistička organizacija Srbije (TOS) organizovala je i 16. Sajam suvenira pod nazivom „Vidi Srbiju“ gde su posetioci na 30 izložbenih pultova posetioci mogli da vide i kupe suvenire iz svih regija Srbije.\nU halama 2B i 2C prostirala se izložba najsavremenije opreme za hotelijerstvo i ugostiteljstvo na Sajmu HORECA– OPREMA, gde je učestvovalo 62 izlagača iz Srbije, Hrvatske, Italije i Grčke.\nAtraktivna multimedijalna manifestacija posetiocima je pružila jedinstvenu mogućnost da uz ekskluzivne sajamske pogodnosti na vreme bukiraju aranžmane za letnju sezonu, probaju vina i gastro specijalitete iz različitih regija i delova sveta.\nMedijski partneri manifestacije bili su: Rusian Travel Digest, Travel Daily News, Place2Go, Caffe Montenegro, Fashion and Travel, Places2Go, Live Timisoara.ro, Tourism-InSider, TU Magazin, In Horeca, Kongresni turizam, Turistički Svet, BelGuest, Srbija koju volim, Style rs, Adria Media, Color Pres Group, TripinSrbija, Lutajući putnik, Events in Serbia, Turistička prizma, SAT Media Group. Hotel partneri Međunarodnog beogradskog sajma turizma su: Radisson Collection Old Mill Belgrade, Xenon Hotel Belgrade, In Hotel Belgrade, Falkensteiner Hotel Belgrade, Mona Plaza Hotel Belgrade.\nZahvaljujemo se Vašoj medijskoj kući i Vama lično što ste bili deo naše manifestacije i u domenu profesije dali značajan doprinos u izveštavanju javnosti koja neguje specijalan odnos prema našoj manifestaciji kao nezamenljivom turističkom događaju.


Foto: TW/Screenshot Tamnoplava haljina koju je britanska princeza Dajana nosila kada je plesala sa glumcem Džonom Travoltom u Beloj kući, biće izložena na aukciji 9. decembra, saopšteno je iz aukcijske kuće “Aukcije Keri Tejlor”. Princeza Dajana… »\nPles sa Travoltom u Beloj kući: Čuvena haljina princeze Dajane ponovo na aukciji\nTamnoplava haljina koju je britanska princeza Dajana nosila kada je plesala sa glumcem DŽonom Travoltom u Beloj kući, biće izložena na aukciji 9. decembra, saopšteno je iz aukcijske kuće "Aukcije Keri Tejlor". Princeza Dajana nosila je haljinu… »\nN1 Info 18.11.2019\nVlada Hongkonga zvanično povukla nepopularan zakon o ekstradiciji-povod za žestoke višemesečne proteste koji su prerasli u širu kampanju za demokratske promene. "Formalno objavljujem povlačenje zakona", rekao je ministar bezbednosti Džon Li u… »\nHongkong: I zvanično povučen zakon o ekstradiciji\nHONGKONG: Vlada Hongkonga i zvanično je povukla nepopularan zakon o ekstradiciji - povod za žestoke višemesečne proteste koji su prerasli u širu kampanju za demokratske promene u ovom poluautonomnom kineskom gradu. "Formalno objavljujem povlačenje… »\nVlada Hongkonga i zvanično je povukla zakon o ekstradiciji koji je bio povod žestokih višemesečnih protesta koji su prerasli u širu kampanju za demokratske promene u poluautonomnom kineskom gradu. Ministar bezbednosti Džon Li formalno je objavio… »\nVesti online 20.10.2019\nMinistar spoljnih poslova Rusije Sergej Lavrov izjavio je da se on i bivši američki državni sekretar Džon Keri nisu svađali pred kamerama, već su iznosili svoje stavove. – Ne bih rekao da smo se svađali pred kamerama. Obojica smo iznosili svoja… »\nU Hongkongu obustavljen rad železnice\nNovi magazin 05.10.2019\nNakon još jedne noći nasilja u Hongkongu sve podzemne i železničke službe prestale su danas sa radom. Posle nereda tokom noći i tuče sa policijom vlada u Honkongu je pozvala javnost da je podrži i da osudi sve nasilnije proteste. Vladin sekretar… »\nN1 Info 05.10.2019\nNakon još jedne noći nasilja u Hongkongu sve podzemne i železničke službe prestale su sa radom. Posle nereda tokom noći i tuče sa policijom vlada u Honkongu je pozvala javnost da je podrži i da osudi sve nasilnije proteste. Vladin sekretar za… »\nVAŠINGTON – Američki predsednik Donald Tramp optužio je danas Iran da već duže vreme tajno obogaćuje uranijum i istovremeno zapretio Teheranu oštrijim sankcijama, prenosi Rojters. „Iran već duže vreme obogaćuje (uranijum), što je potpuno… »


Nakon 15 godina 60 odsto Čeha zadovoljno članstvom u EU - Svet - Dnevni list Danas\nPočetna » Svet » Nakon 15 godina 60 odsto Čeha zadovoljno članstvom u EU\nNakon 15 godina 60 odsto Čeha zadovoljno članstvom u EU\nNakon 15 godina od ulaska u Evropsku uniju 30 odsto Čeha smatra da se članstvo nije isplatilo, dok većina, 60 odsto smatra da je korak bio ispravan i zadovoljni su članstvom.\n0Piše: Beta 23. aprila 2019. 12.01 Izmenjeno: 25. aprila 2019. 04.02\nPrag Foto: Wikipedia\nNajveću korist i prednost članstva u EU, Česi vide u tome što mogu da putuju slobodno bez viza i graničnih kontrola i, zahvaljujući članstvu, mogu jednostavnije da nadju posao u inostranstvu, pokazala je nova anketa agencije Medijan.\nU prigodnoj anketi agencije Medijan za češki javni radio servis pokazalo se da najviše evroskeptika ima među biračima levice i Česima koji ne izlaze na izbore.\n„Suprotno ocenjuju birači opozicione desnice. Medju njihovim biračima 84 odsto smatra da je ulazak u EU ostavio na Češku pozitivni uticaj. Pozitivno ocenjuje članstvo u EU i 70 odsto birača vladajuće stranke ANO“, kazala je Češkom radiju sociološkinja Medijana Blanka Vančurova.\nNa tome što su gradjani EU, Česi najviše cene to što mogu da putuju bez graničnih kontrola i viza, 82 odsto, jednostavno bez barijera da nađu posao u inostranstvu, 80 odsto, preko 75 odsto pozdravlja to što mogu da kupuju robu bez carina, dotacije iz evropskih fondova važna su prednost za 70 odsto anketiranih, a 66 odsto pozdravilo je ukidanje rominga u EU.\n„To znači da više nego dve trećine anketiranih, dakle i oni koji ne smatraju da je članstvo u EU za Češku pozitivno, ipak vide i ocenjuju pojedine oblasti pozitivno“, kazala je Vančurova.\nZeman optužio EU\nU EU čak 25 odsto velikih preduzeća koristi robote


Ministarstvo za civilnu zaštitu, vanredne situacije i otklanjanje posledica elementarnih nepogoda (EMERCOM OF RUSSIA) - Naučno-stručno društvo za upravljanje rizicima u vanrednim situacijama % %\nMinistarstvo za civilnu zaštitu, vanredne situacije i otklanjanje posledica elementarnih nepogoda (EMERCOM OF RUSSIA)\nZemlјotresi su, u današnje vreme, jedna od najrazornijih vrsta vanrednih situacija koje se ne mogu tačno predvideti. Kako za stanovništvo, i za infrastrukturne objekte, posledice zemlјoresa mogu biti katastrofalne i zahtevaju značajne resurse za vraćanje u pređašnje stanje.\nRad Ministarstva za vanredne situacije Rusije na prevenciji, monitoringu i proceni posledica seizmičkih anomalija omogućilo je prikuplјanje značajnog iskustva koje može biti potrebno i korisno našim inostranim partnerima. Razvijene su i aktivno se koriste napredne naučne tehnologije za procenu seizmičke otpornosti zgrada i objekata koji se nalaze u seizmički aktivnoj zoni restauraciju. i formulisane su preporuke za njihovu restauraciju.\nU cilјu razmene iskustava oko navedene teme, 6. i 7. decembra 2021. godine u Jerevanu, Republika Jermenija, planirano je održavanje međunarodne konferencije „Istorijsko naučno-praktične iskustvo Spitakskog zemlјotresa savremene seizmičke bezbednosne tehnologije“. Učešće je moguće kako lično, tako i na dalјinu (video-konferencija). Radni jezici konferencije su ruski i engleski.\nU sklopu pratećeg programa ove konferencije, predviđeno je upoznavanje sa mogućnostima rada, materijalno-tehničkom i obrazovnom bazom Rusko-Jermenskog centra za humanitarno reagovanje koji je osnovan 2016. godine na teritoriji Republike Jermenije.\nPored konferencije, program događaja uklјučuje: upoznavanje sa mogućnostima rada, materijalno-tehničkom i obrazovnom bazom Rusko-jermenskog centra za humanitarno reagovanje, otvorenog 2016. godine na teritoriji Republike Jermenije; izvođenje pokaznih vežbi u kojima učestvuju snage i sredstva Ministarstva za vanredne situacije Rusije, Ministarstva za vanredne situacije Jermenije, Rusko-jermenskog centra za humanitarno reagovanje i Srpsko-ruskog humanitarnog centra, međunarodnih organizacija, volontera; učešće u komemorativnoj manifestaciji, koja he se održati 7. decembra, povodom 33 godina od katastrofalnog Spitakskog zemlјotresa.\nPozivamo stručnjake i profesore iz oblasti studija katastrofa da uzmu svoje učešće na ovoj konferenciji i istupe sa svojim tematskim izveštajem o prevenciji, prognoziranju i otklanjanju posledica zemlјotresa. Za potvrdu učešća molimo vas da pošalјete podatke učesnika (ime i prezime, organizacija, položaj, kontaktne informacije) i materijale za prezentaciju (na ruskom/engleskom, RowerPoint Presentation File) do 22. novembra 2021. godine na e-mail adresu: spitakstruna2021@gmail.com.\nSigurni smo da će nam konferencija i planirani događaji omogućiti da razmenimo mišlјenja, razvijemo zajedničke pristupe i da se upoznamo sa najbolјim praksama u oblasti zaštite stanovništva i teritorija od zemlјotresa i njihovih posledica.\nZamenik ministra, kopredsednik Upravnog odbora Rusko-Jermenskog centra za humanitarno reagovanje\nKnjige i naučni radovi iz oblasti studija katastrofa autora dr Vladimira M. Cvetkovića\nNovi sajt sa besplatnim naučnim radovima dr Vladimira M. Cvetkovića, Fakultet bezbednosti, Univerzitet u Beogradu


„Nestle“ u Nemačkoj zapošljava 450 radnika › Made-in-Germany.rs\nŠvajcarska kompanija „Nestle“, koja je jedna od vodećih proizvođača prehrambenih proizvoda u svetu, otvorila je u Nemačkoj novu fabriku za proizvodnju instat kafe i čaja u granulama.\nIzgradnja fabrike u gradu Šverin trajala je dve godine, uz ulaganja od 220 miliona eura, a posao u njoj naći će 450 radnika. Instat kafa i čaj u granulama marke „Dolče Gusto“ koji će se proizvoditi u novoj „Nestle“ fabrici, namenjeni su nemačkom, skandinavskom i istočnoervopskom tržištu, navodi se u saopštenju ove kompanije, a prenosi agencija „Frans pres“.\nŠvajcarska kompanija takođe planira otvaranje svojih fabrika i u Španiji i Velikoj Britaniji u kojima će se proizvoditi isti artikli.\nKako se dalje navodi u saopštenju kompanije, otvaranje nove fabrike u Nemačkoj u okviru je programa o većem zapošljavanju mladih, a do 2016. godine „Nestle“ planira da otvori ukupno 20.000 radnih mesta za mlade, a u Nemačkoj će posla biti za oko 1.000 mladih.\nOd MiG na 12/09/2014 / Investicije, Prehranbena industrija / 1 Komentar\n8:03 pm on 3 februara, 2020


Zatvara se rampa Pančevački most u nedelju - www.lobi-info.rs\nBojan K. 5. aprila 2013., 16:12 3.9k Views\nZbog radova na dilatacionim spojnicama, koje su dobro poznate svim stanovnicima leve obale Beograda, od ponoći u nedelju 7. aprila do 6 časova u ponedeljak 8. aprila za saobraćaj će biti zatvorena rampa za ulazak na Pančevački most iz Bulevara despota Stefana.\nZa vozila koja dolaze iz centra grada biće sužen kolovoz u zoni spajanja mosta i prilazne rampe.\nSva vozila upućuju se na alternativnu trasu: Bulevar despota Stefana – Mije Kovačevića – kružni tok „Bogoslovija” – Dragoslava Srejovića – Pančevački most, saopštavaju iz Sekretarijata za saobraćaj (pogledaj sliku ispod).\nTokom izvođenja radova autobusi sa linija broj 43, 95 i 96 nakon autobuskog stajališta „Pančevački most” u smeru ka levoj obali Beograda kretaće se delimično izmenjenom trasom: Bulevar despota Stefana – Mije Kovačevića – kružni tok „Bogoslovija” – Dragoslava Srejovića –Pančevački most i dalje redovnim trasama.\nIz Sekretarijata za saobraćaj apeluju na sve vozače da obrate pažnju na postavljenu signalizaciju i prilagode brzinu kretanja vozila uslovima u zoni radova.\nU subotu zatvaranje preticajne trake\nJP „Putevi Srbije” obaveštava da će u nedelju, 7. aprila, od 8.30 do 15 časova, zbog popravke pešačke ograde na Pančevačkom mostu, biti zatvoren deo preticajne trake u dužini od 40 metara, u smeru ka Beogradu.\nRadovi će biti adekvatno obezbeđeni saobraćajnom opremom i signalizacijom. U isto vreme na Pančevačkom mostu izvodiće se i radovi na redovnom održavanju.\nIz „Puteva Srbije” mole sve učesnike u saobraćaju da obrate pažnju na postavljenu privremenu saobraćajnu signalizaciju i prilagode brzinu kretanja postojećim uslovima, kao i da povedu računa o bezbednosti radnika na mostu.\nOvo je definitivno znak, da je u Beograd napokon stiglo proleće jer radova i putara ima na svakom ćošku.\nPrethodna objava Danas je Dan studenata\nSledeća objava Kako je nastala fora „Budim se često u Borči“


EK: Novi sistem ocenjivanja\nOvogodišnji izveštaji o napretku zemalja u evropskim integracijama odlikuje novi sistem ocenjivanja koji treba da pruži jasniji uvid u to šta zemlje treba da učine u kratkoročnom i dugoročnom periodu.\nNovi sistem ocenjivanja odnosi se na postojeće stanje u nekoj oblasti i na ostvareni napredak, saopštila je Evropska komisija.\nU izveštaju se zasebno ocenjuju postojeće stanje i ostvareni napredak na skali od pet odrednica.\nPostojeće stanje se ocenjuje sa "rana faza", "određen nivo spremnosti", "umereno spreman", "dobar nivo spremnosti" i "napredan".\nNapredak u proteklih 12 meseci ocenjuje se sa "nazadovanje", "bez napretka", "određen napredak", "dobar napredak" i "vrlo dobar napredak".\nOsim toga, Evropska komisija je ove godine usvojila dugoročnu strategiju politike proširenja, koja će obuhvatiti njen mandat, do 2020. godine, dok je do sada svake godine usvajala nove strategije u toj oblasti.\nTom stategijom je, kako se navodi u saopštenju, potvrđen pristup "prvo fundamentalne oblasti", značaj regionalne saradnje i infrastrukturnog povezivanja i obuhvaćena izbeglička kriza.\nU izradi izveštaja o napretku Komisija je znatno veći značaj pridala stanju u zemljama kandidatima i potencijalnim kandidatima za članstvo i tome u kojoj meri su spremne da preuzmu obaveze koje proističu iz članstva.\nOsim ocene šta zemlje moraju da urade da bi u potpunosti ispunile zahteve EU, objavljuju se i jasne preporuke o tome na šta bi zemlje trebalo da se usredsrede u narednih godinu dana.


Zajedno u regionalnu ligu\nPovodom velikog uspeha vaterpolo kluba Valjevo Gorenje u protekloj takmičarskoj sezoni, osvajanja petog mesta u Srbiji, gradonačelnik Valjeva dr Slobodan Gvozdenović je ugostio predstavnike kluba, kao i direktora kompanije Gorenje iz Valjeva Borisa Pavčnika. Gradonačelnik se zahvalio igračima, trenerima i upravi kluba na dostojanstvenom predstavljanju grada Valjeva u takmičenjima u kojima su nastupali ove godine, a tom prilikom istaknuta je ideja da Valjevo Gorenje zaigra u Regionalnoj ligi.\n- Vaterpolo je ovih godina ostvario jedan izuzetan rezultat, pre svega u samoj Prvoj ligi Srbije i plasmanom u Superligu ovaj klub je peti u državi. Priznaćete da je to izvanredan rezultat, tim pre što vaterpolo nije bio tako popularan kao što su bili košarka i fudbal ovde u Valjevu, ali očigledno, ove godine to je naš sigurno najbolji sportski rezultat. Sam plasman u Superligu omogućio je Vaterpolo klubu da konkuriše i za Regionalnu ligu i ovim putem ja ih pozivam da učestvuju u Regionalnoj ligi. Grad će stati iza kluba koji nosi ime svog grada - rekao je gradonačelnik istakavši da je u interesu Valjeva da ugostimo klubove iz bivše Jugoslavije i na taj način afirmišemo vaterpolo.\nPredsednik VК Valjevo Gorenje dr Zoran Jokić i prvi trener Jovo Serafimović su izrazili zahvalnost gradonačelniku, Gradu, generalnom sponzoru i svim ostalim sponzorima, Upravi kluba, trenerima, igračima i novinarima. Predsednik se osvrnuo na petogodišnju genezu postojanja kluba, istakavši da su počeli od nule i sa puno entuzijazma da formiraju klub sa mnogo posvećene pažnje prema školi i obrazovanju, školskom sportu, roditeljstvu.\n- Budžetska sredstva su bila relativno mala, ali naš plasman je to zaslužio. Prošle godine Grad Valjevo i Кomisija za sport su prepoznali u nama to što mi jesmo i svojim budžetskim sredstvima zaista pomogli da izdržimo Prvu A ligu, a na zadovoljstvo svih nas, Grada, kompanije Gorenje, koja je takođe prepoznala naš klub kao jedan od nekoliko klubova koji ima veliki broj mlade dece koji se bavi pre svega obrazovanjem i školskim sportom i obrazovanjem u sportu mladih - rekao je dr Jokić i naglasio da je VК Valjevo Gorenje formirao jedan značajan trenerski potencijal, koji čine pet trenera u Valjevu koji su licencirani i koji su profesori fizičke kulture i profesionalni treneri.\n- Zatečen sam divnom ponudom gradonačelnika da igramo Regionalnu ligu. To zaista zvuči primamljivo. Ukoliko budemo imali odgovarajuću pomoć i adekvatnu podršku Grada mi ćemo to vrlo rado prihvatiti, jer sa tih nekoliko igrača koji su sa strane u odnosu na naših jedanaest licenciranih Valjevaca bi možda morali da promenimo strukturu u istom broju, ali možda da se pozabavimo kvalitetom tih gostujućih igrača i mislim da nećemo biti autsajderi ako se toga prihvatimo - istakao je dr Zoran Jokić.\nDirektor Fabrike rashladnih aparata „Gorenje Valjevo“ Boris Pavčnik je čestitao VК Valjevo Gorenje na uspehu i izrazio zadovoljstvo što je ova kompanija generalni sponzor klubu.\n- Gorenje kao društveno odgovorno preduzeće sponzoriše ove godine pet sportskih klubova u Valjevu, pogotovo onih u kojima učestvuje što više mladih i dece i naravno klubova u kojima se dostižu ovakvi rezultati kakvi su se postigli u klubu.“\n- Zahvaljujem se gradonačelniku na današnjem prijemu. To samo govori da smo napravili veliki rezultat ove sezone, da smo prvi put u istoriji otkad postoji vaterpolo u Valjevu doveli jedan Partizan, Zvezdu, Vojvodinu i Šabac i da se nismo obrukali, jer smo s ponosom nosili ime grada. Zaslužni su svi za to. Mogu da vam kažem samo jedan podatak- da smo posle Šapca najgledanija ekipa. Najviše smo imali publike ovde u Petnici i svi su zaslužni za to - rekao je prvi trener Serafimović koji se posebno zahvalio sportskom direktoru VК Valjevo Gorenje Igoru Milanoviću. On je rekao da je glavni cilj i perspektiva valjevskog vaterpola rad sa mlađim kategorijama. Serafimović smatra da u klubu ima puno talentovane dece, posebno je pohvalio generaciju 2003. godište.


Poziv za učešće u javnoj raspravi o Nacrtu Budžeta i Zakona o izvršenju Budžeta Unsko-sanskog kantona za 2018. godinu - VLADA USK\n09.01.2018 - 09:58 by Administrator\nNa osnovu Zaključka Skupštine Unsko-sanskog kantona, broj:01-02-4-645/17, 01-02-4-646/17 od 26.12.2017. godinu, Ministarstvo finansija Unsko-sanskog kantona upućuje\nZa učešće u javnoj raspravi o Nacrtu Budžeta i Zakona o izvršenju Budžeta Unsko-sanskog kantona za 2018. godinu (Dokumenti su objavljeni na službenoj web stranici Vlade Unsko-sanskog kantona i Ministarstva finansija Unsko-sanskog kantona).\nJavna rasprava o Nacrtu Budžeta za 2018. godinu i Zakona o izvršenju Budžeta Unsko-sanskog kantona za 2018. godinu održaće se dana 17.01.2018. (srijeda), sa početkom u 10,00 sati, u Bihaću-sala Skupštine Unsko-sanskog kantona.\nPozivamo sve zainteresirane građane, udruženja, institucije, javne ustanove, korisnike budžeta i druge, da uzmu učešće u javnoj raspravi i svojim prijedlozima i sugestijama daju doprinos u donošenju kvalitetnog Prijedloga Budžeta i Zakona o izvršenju Budžeta Unsko-sanskog kantona za 2018. godinu.\nNapominjemo da se prilikom podnošenja primjedbi morate pridržavati člana 32. stav 4., Zakona o Budžetima u Federaciji Bosne i Hercegovine („Službene novine FBiH“, broj:102/13,9/14,13/14,8/15,91/15. 102/15 i 104/16), u kojem se navodi da amandmanima kojima se predlaže povećanje budžetskih rashoda i izdataka iznad iznosa utvrđenih prijedlogom Budžeta, mogu se prihvatiti pod uvjetom da se istovremeno predloži smanjenje drugih rashoda i izdataka u posebnom dijelu budžeta.\nSvi koji se finansiraju putem granta svoje primjedbe moraju podnijeti putem resornog ministarstva.\nZainteresirani svoje primjedbe, prijedloge i sugestije mogu u pismenoj formi dostaviti Ministarstvu finansija Unsko-sanskog knatona, najkasnije do 16.01. 2018. godine.\nZAKON O IZVRŠAVANJU BUDŽETA UNSKO-SANSKOG KANTONA ZA 2018. GODINU\nJavni poziv za dostavu ponuda za usluge stručnog ...\nJavni konkurs za prijem namještenika na ...


Murinjo za danas najavio kršenje pravila, ništa od transfera, sledeći korak otkaz?! - Sportske.net\nŠta se dešava u Totenhemu teško je reći. Tek, ništa od onoga što je Levi želeo nije se ostvarilo. Sada mu ostaje jedna nada...\nTotenhem odbio predlog Juventusa, ubedljivo najsrećniji "Guneri"!Murinjo hoće sjajnog Brazilca, poznata i cena!Totenhem odbio ponudu Juventusa, neće dozvoliti izdaju!Šefild razbio Murinjovu vojsku, Liga šampiona sve dalje!Murinjo kupuje u Real Madridu i dobija "univerzalca"?\nŽoze Murinjo će sedeti na klupi Totenhema koliko bude hteo, sa 15 miliona po sezoni bilo bi pravo čudo da ga "Pevci" smene.\nAli, daleko je sve od dobrih stvari, Totenhem je daleko od Evrope, oni su smenili Poketina da bi osvojili trofej, i da im ne bi izmakla Liga šampiona posle serije loših rezultata, makar je takvo bilo obrazloženje.\nNešto više od šest meseci posle, Totenhem je daleko od pravih stvari, ni kupovine tokom zime nisu promenile ništa, a za nove para nema.\nNaime, Murinjo želi makar Hojberga iz Sautemptona, ali "Sejntsi" sa nekadašnjeg igrača Bajerna traže 35 miliona evra, a i Maks Arons je preskup, iako Norič ispada iz lige.\nO nekim većim imenima nema ni govora, nada da će dovesti nekog slobodnog agenta poput Vilijana je sve manja, nema prave zamene ni za Kejna, a mnogi kažu da je Totenhem na putu da postane Arsenal, imaju stadion koji im je kamen oko vrata, moraju da vraćaju zajmove odnosno kredite, a bez pobeđivanja nema ni novca, to je začarani krug.\nMurinju ostaje da radi sa onim što ima, no, to nije dovoljno, rivali odmiču, ne pričamo o Sitiju i Liverpulu, ali Čelsi ulaže veliki novac, Junajted je na putu da stvori odličan tim, tu za top 4 nema mesta. Na kraju sezone svodiće se računi, mnogi veruju da će Kejn povući nogu jer je svestan da napretka nema i da gubi vreme.\nMurinjo bi mogao da ode, ali ako stigne neka dobra ponuda. I dalje se spekuliše sa Pari Sen Žermenom gde bi imao veći budžet, ili čak Njukaslom ako Bin Salman preuzme klub. Ostala vrata su zatvorena, on je odbio desetak klubova, jer upravo nije mogao da račina na budžet, sedeo je gotovo godinu dana besposlen, i sačekao Totenhem.\nSutra bi mogao da bude kažnjen, ali kaže da mu je svejedno, prekršiće pravila i zagrliti Karla Anćelotija pošto sutra Totenhem dočekuje Everton.\n"Sjajan trener i čovek, 20 godina u vrhu, kršim pravilo, moram da zagrlim Karla, za PL je privilegija da se vratio u Englesku", kaže Murinjo.\nNije tajna da nisu bili dobro, kada je Murinjo stigao u Italiju, pre svega u derbijima Madonine, ali kasnije su seli i došli do zaključka da je bespotrebno da se svađaju. Od tada, prošlo je više od deceniju razvilo se prijateljstvo i Murinjo je sjajno govorio o Anćelotiju kada ga je ovaj nasledio na klupi Reala 2014. godine.


Beta 12. marta 2020. 07:50\nPoverenica za ravnopavnost Brankica Janković izjavila je da slučaj Marije Lukić nedvosmisleno pokazuje koliko je ženi u maloj sredini teško da istupi i kaže kada su joj prava ugrožena, kao i da je bivši predsednik opštine Brus Milutin Jeličić kojem se sudi za seksualno uznemiravanje „klasičan primer patrijarhalnog obrasca ponašanja u svom najgorem obliku“.\n„Ona je, sa jedne strane, žrtva loklanog moćnika, takozvanog Jutke, a sa druge strane izložena je i manipulaciji u političke svrhe“, rekla je Janković, za novi broj nedeljnika NiN.\nKako je navela, Jeličić je u politici „skoro 20 godina i nikom nije palo na pamet da se ranije pozabavi njegovim likom i nedelom“.\n„To je ono sa čim se suočavaju žene na lokalu, ali mora se priznati da je njena borba, bez obzira na sve prateće negativne pojave, probudila žensku solidarnost i skrenula pažnju na velike probleme žena u pogledu seksualnog uznemiravanja koje inače retko prijavljuju obeshrabrene i nedovoljno osnažene iz raznih razloga“, rekla je Janković.\nJanković je rekla kako su te žene „predugo bile ućutkivane, slanjem poruke da ima stvari o kojma je bolje da ne govorimo“ i da se nada da će „posle ovog slučaja takva ponašanja biti javno osudjivana i da će sve više žena da prijavljuje seksualno uznemiravanje“.\n„Jedini način da popravljamo stvari u društvu je da o tome govorimo i iznalazimo najadekvatnije rešenje, a ne da stavljamo stvari pod tepih i čekamo da prodje“, rekla je Janković.


Više od 20 odsto hotela u Italiji zatvoreno i tokom leta\nViše od četvrtine hotela širom Italije ostaće zatvoreno u junu uprkos izlasku te države iz blokade posle oko tri meseca restriktivnih mera zbog korona virusa, a više od 20 odsto biće zatvoreno i tokom cele letnje sezone, podaci su italijanskog udruženja hotelijera Federalberghi.\nRukovodioci 26,8 odsto hotela u Italiji odlučili su da njihovi objekti ostanu zatvoreni i u junu, piše u izveštaju i dodaje se da je u planu da 78,9 odsto od ukupnog broja hotela u Italiji >> Pročitaj celu vest na sajtu Radio Televizija Vojvodine << bude otvoreno u avgustu. Navodi se i da je oko 118.000 ljudi ostalo bez sezonskog posla u hotelijerstvu tokom maja zbog situacije sa virusom kovid-19.\nPojedini hoteli koji su otvoreni u Firenci, jednoj od najpopularnijih turističkih destinacija pre pandemije, strahuju za poslovanje jer nema mnogo rezervacija.\nItalija je 3. juna otvorila regionalne granice posle tri meseca mera ograničenog kretanja, istovremeno su dozvoljeni dolasci iz zemalja EU i Šengena, međutim prvi turisti su većinom Italijani, a hoteli koji su otvoreni očekuju strane turiste u julu i avgustu.\nItalija je prva zemlja u Evropi koja je početkom marta uvela mere opšteg karantina, a postepenim popuštanjem restriktivnih mera izašla je iz blokade posle oko tri meseca.\nBlic: Više od petine hotela u Italiji biće ZATVORENO tokom leta\nViše od četvrtine hotela širom Italije ostaće zatvoreno u junu uprkos izlasku te države iz blokade posle oko tri meseca restriktivnih mera zbog pandemije koronavirusa, a više od 20 odsto biće zatvoreno i tokom cele letnje sezone.


Fabrici: Bojkot izbora nije dobra ideja\nSem Fabrizi ispred Skupštine Srbije\nŠef delegacije Evropske unije (EU) u Srbiji Sem Fabrici je izjavio da će predstojeći izbori, zakazani za 21. jun, biti "test demokratije" i da bojkot izbora "nije dobra ideja".\nOn je pozvao sve stranke da učestvuju na izborima, a građane da glasaju.\n"Koje god pritužbe da imate, a neke od njih su sigurno legitimne, pitanje je kako izražavate te pritužbe. Verujemo da su izbori momenat kada građani mogu da izraze svoje mišljenje, da se vidi pluralizam političkih gledišta i mogu samo da pozovem stranke da učestvuju. U demokratiji nema drugog načina da izrazite svoje slaganje ili neslaganje osim na izborima", rekao je Fabrici.\nInače, opozicija u Srbiji insistira na fer i slobodnim uslovima na izborima, pristupu medijima, onemogućavanju funkcionerske kampanje. Smatrajući da toga nema deo opozicionih stranaka proglasio je bojkot.\nDodao je da EU pozdravlja dolazak misije ODIHR (Kancelarija OEBS-a za demokratske institucije i ljudska prava) da posmatra izbore.\n"Sa gledišta izbornog procesa, građani moraju da se osećaju bezbedno da odu na glasanje, da mogu slobodno da glasaju i da budu sigurni da će njihovi glasovi biti uzeti u obzir. Važno je da svi politički akteri mogu da učestvuju na izborima", rekao je Fabrici.\nDodao je da je važno da posle izbora "postoji jasna evropska agenda" i podsetio da je Evropska unija bila uključena u međustranački dijalog u Srbiji, kako bi se osigurao integritet izbornog procesa.\nNapomenuo je da je u izbornom procesu posebno važna uloga medija, naročito javnog servisa Radio-televizije Srbije koji treba da omogući da se čuje glas svake strane. Ponovio je i da značajnu ulogu u izbornom procesu imaju i druge institucije, poput Regulatornog tela za elektronske medije (REM) i Agencije za borbu protiv korupcije.\nŠef delegacije EU u Srbiji je nakon sastanka sa premijerkom Srbije Anom Brnabić i ambasadorima zemalja članica EU rekao da su, osim izbora i pregovora sa Prištinom, tema sastanka bili i reforma sudstva, uloga medija i sprovođenje medijske strategije.\nBrnabić: Nemam informaciju da je Srbija zaustavila kampanje protiv Kosova\nFabrici je naglasio da je Srbija nedavno sa Evropskom unijom potpisala sporazum o dodeli 70 miliona evra pretpristupne pomoći, i da je deo tog novca namenjen i zdravstvenoj zaštiti i jačanju zdravstvenog sistema tokom borbe sa epidemijom korona virusa.\n"Cela kriza izazvana epidemijom nije gotova, kritičan deo je za nama, ali treba da budemo spremni za ono što nas očekuje", rekao je Fabrici.


DRŽAVNIK VEKA: Predsednik Urugvaja najsiromašniji šef države na svetu, 90 odsto plate daje građanima! : Nadlanu.com\nDRŽAVNIK VEKA: Predsednik Urugvaja najsiromašniji šef države na svetu, 90 odsto plate daje građanima!\nObjavljeno 29. maja 2014. / 13:23:50\nOd svih predsednika država na svetu najsiromašniji je urugvajski – Hose Muhika, koji čak 90 odsto svoje plate deli građanima te zemlje!\nMuhika je, zbog svojih neverovatnih odricanja, zaradio nadimak “el presidente mas pobre“. Od 12.500 dolara, koliko iznosi njegova plata, on zadržava svega 1.250, koje troši na osnovne životne troškove.\n- Dobro mi je sa toliko novca. Mora da bude, jer znam koliko Urugvajaca preživljava sa mnogo manje – rekao je Muhika nedavno za španski dnevnik “El Mundo”.\nSupruga ovog neobičnog državnika radi kao senatorka i takođe donira deo svojih prihoda. Njih dvoje žive u skromnoj seoskoj kući na farmi cveća, a njegova najvrednija kupovina je Folsvagenova “buba” koja košta oko 2.000 dolara. On odbija da živi u predsedničkoj palati i, umesto da se on useli, ustupio je prošle zime ovu raskošnu građevinu beskućnicima, kako bi ih spasao od smrzavanja.\nUSKORO I POVEĆANJA! Aleksandar Vučić: Svim penzionerima…\nOSVOJIO 54% GLASOVA: Milo Đukanović ponovo predsednik Crne…\nVUČIĆ PORUČIO: Nije tajna, razmišljamo o vanrednim…\nTakođe, Muhika nema račun u banci, niti bilo kakav dug, a zadovoljstvo pronalazi u porodičnom životu i društvu svog ljubimca psa Manuele. Zbog toga ne iznenađuje to što se Urugvaj, od kada je Muhika dođao na vlast 2010. godine, smatra jednom od najmanje korumpiranih na svetu.\nPlata predsednika Ururgvaja na godišnejm nivou iznosi 15.000 dolara. To je 5,8 odsto plate premijera Britanije Dejvida Kameruna, 4,2 odsto zarade Stivena Harpera (Kanada), 3,1 odsto prihoda Baraka Obame, 2,9 odsto prihoda Reile Odinge iz Kenije, samo 2,5 odsto Džulije Džilard iz Australije i 0,7 odsto novca koji zaradi Li Hsien Long iz Singapura.\nUrugvaj je najmanja nacija Južne Amerike, nakon Surinama. Ipak, ova mala zemlja je treća po razvijenosti na kontinentu, a ne samo da je uspela da izbegne svetsku ekonomsku krizu, već njena ekonomija ima pozitivan trend.


Zabeleženo 736 neželjenih reakcija na vakcine u Srbiji, pet težih: Izlaz iz epidemije na Vidovdan? - 06.04.2021, Sputnik Srbija\nPavle Zelić iz Agencije za lekove i medicinska srestva Srbije rekao je da je do sada zabeleženo 736 neželjenih reakcija na sve vakcine. Vakcina je efikasna... 06.04.2021, Sputnik Srbija\npavle zelić, društvo\n11:12 06.04.2021 (Osveženo: 12:49 21.09.2021)\n© Sputnik / Lola Đorđević Vakcinacija na beogradskom Sajmu\n"Među preminulima nema onih koji su dva puta vakcinisani. Studije iz SAD, Izraela, Ujedinjenog Kraljevstva to pokazuju, pokazaće se i kod nas da vakcine deluju i daju efekat i ovo će se završiti u jednom trenutku. U Americi su rekli za 4. jul, ja bih rekao možda za naš najveći praznik Vidovdan, 28. juna da možemo da nađemo neki konačan izlaz iz ove epidemije", rekao je Zelić.\nKada je reč o neželjenim reakcijama na vakcine, Zelić je za RTS naveo da je do juče u podne zabeleženo ukupno 736 neželjenih reakcija na sve vakcine, najviše na "Sinofarm" - 263.\nU Srbiju stiglo još pola miliona doza kineskih vakcina\n5 April, 10:54\n"To sve proveravamo. Kada gledamo u odnosu na ukupan broj vakcinisanih, to je zanemarljivo", naglašava Zelić.\n"Suština je osnažiti poverenje u instituticije"\n"Moramo stalno da budemo budni da bismo reagovali na takve pojave. Aktivni smo i kroz edukacije, moramo da pričamo sa ljudima, razgovaram sa ljudima, da im objasnim, da ih ohrabrim, često je malo dovoljno da se kroz lični kontakt dobije informacija", napominje Zelić.\n"Kad god nešto nije jasno, moramo se obraćati onima koji su referentni, mi smo tu da pomognemo. Sad dolazi teži deo, guranje kamena uzbrdo, kad moramo svakog pojedinačno da ohrabrimo u odluci, treba im par ključnih informacija, o alergijama, sterilititu", napominje Zelić.


"Dodik ucijenjen da pravi ustupke svojim mentorima - primjer je ANP" - Leutar.net\n31. jula 2020. LEUTAR Vijesti, Bosna i Hercegovina, Republika Srpska 0\n„Кad je Dodik doveden na vlast, on je napravio toliko afera, kriminalizovao institucije i svoje najbliže saradnike pa je na kraju čak i svoju djecu gurnuo u sumnjive rabote. Tako korumpiran, Dodik je ucijenjen da pravi ustupke svojim mentorima a najbolji primjer toga je ANP“, istakao je Govedarica.\n„Razmišljanje o samostalnosti Republike Srpske koje je postojalo u američkoj administraciji tokom ratnog perioda, na koje se Dodik poziva, dokaz je koliko su Srbi tokom rata imali ozbiljne lobističke krugove i ljude koji su besplatno radili za srpsku stvar, dok je Dodik potrošio desetine miliona КM na lobiranje u SAD-u koje mu je donijelo mjesto na američkoj crnoj listi – istakao je član Predsjedništva SDS Vukota Govedarica reagujući na poslednje istupe Milorada Dodika, predsjednika SNSD-a.\n„Tajni američki dokumenti su pokazali da su nakon rata SAD odustale od tog razmišljanja i definisali svoj plan da nakon zaključenja mira nađu aktere među Srbima koji su spremni za ustupke. Tadašnja američka administracija takve ljude našla u liku Biljane Plavšić i Milorada Dodika, „svježeg daha vjetra na Balkanu“ po riječima Olbrajtove a sve uz pomoć njihovog mentora Кarlosa Vestendorpa“, naglasio je Govedarica.\nČlan Predsjedništva SDS je pojasnio da je najbolju definiciju današnje Dodikove ucjenjene pozicije objasnio Željko Кomšić kada je rekao „neka samo Dodik radi što radi, a neka priča šta hoće“.\n„Njagovi strani mentori navigavaju ga upravo u tu poziciju gledajući da u novoj konstalaciji međunarodnih odnosa ostanemo i bez Кosova i bez Republike Srpske i zato je Dodiku najbolje da ćuti“, zaključio je Govedarica.


Održano 24. republičko takmičenje ekipa Crvenog krsta - www.mrkonjic-grad.com\nOdržano 24. republičko takmičenje ekipa Crvenog krsta\nDvadeset četvrto republičko takmičenje ekipa Crvenog krsta u pružanju prve pomoći uz realistički prikaz povreda, stanja i oboljenja održano je na Palama. Učestvovale su ekipe Crvenog krsta, pobjednici regionalnih takmičenja, osam ekipa u kategoriji Podmlatka i osam ekipa u kategoriji Omladine.\nOpštinsku organizaciju Crvenog krsta Mrkonjić Grad predstavljali su podmladak i omladina Crvenog krsta i to učenici OŠ „Petar Kočić“ i Gimnazije. Sve takmičarske ekipe su pokazale zavidan nivo znanja iz pružanja prve pomoći zahvaljujući kontinuiranom radu u ovoj oblasti, tokom cijele godine. Prvo mjesto u kategoriji Podmlatka osvojila je ekipa GOCK Prijedor - OŠ „Petar Kočić“ Prijedor, dok je najbolja ekipa ovogodišnjeg takmičenja u kategoriji Omladine ekipa GOCK Doboj – Medicinska škola Doboj.\nZa najboljeg markiranta proglašen je Pavle Tuzlančić iz Bijeljine, a najbolji šminker 24. republičkog takmičenja bio je Miljan Lasica iz Mrkonjić Grada.


Upečatljiv primer talasaste arhitekture - 42 magazin\nAndres Gallardo, Adam Mørk\nFoto: Andres Gallardo\nIako smo možda navikli na jednostavne forme, ravne linije, ćoškovite zgrade i prave uglove, naše oko ostaje zapanjeno kada vidi primer arhitektonskih talasa koji svojom formom ostavljaju utisak nečeg živog – poput organizma. A kako je mesto na kome je ovo zdanje sagrađeno vrlo živo po svom reljefu, koji čine reka, močvare i vijugave zelene površine, zadatak da se zgrada stopi sa okolinom nije bio nimalo lak.\nBaš zato što je rezultat više nego uspešno rešen, možemo slobodno reći da je ovo jedan od najlepših primera svoje vrste sagrađen u skorije vreme iliti prošle godine. Hala Opere u Kini ne oduševljava samo nas već ceo svet otkad je otvorena za javnost.\nA nedavno je poslužila kao model španskom samoukom fotografu Andresu Gallardu iz Španije, koji je napravio neverovatnu seriju fotografija i pokazao sve poetične linije objekta i teatralnost ove opere – delo MAD Architects studija. Harbinska opera rezultat je inspiracije koja potiče iz njenog okruženja, pa je kao takva posvećena lokalnom identitetu, kulturi i umetnosti. Andres je ovom serijom fotografija želeo da naglasi skulpturalnu lepotu zdanja i prenese vizuelni doživljaj ovog arhitektonskog dela.\nOpera produbljuje emocionalnu povezanost javnosti sa svojim okruženjem, jer arhitektura ovog projekta je potpuno implementirana u postojeći pejzaž\nMAD Architects studio potpisuje ovaj projekat koji se nalazi u gradu Harbinu u severnom delu Kine. MAD Architectsje još 2010. privukao svetsku pažnju osvojivši međunarodno otvoreno takmičenje za čitavo kulturno ostrvo Harbin, a glavni projekat ovog megaprojekta upravo jeste ovo opersko zdanje koje je zauzima centralni deo grada. Sa površinom od neverovatnih 850.000 kvadratnih metara na lokaciji od 444 hektara Opera nikoga ne ostavlja ravnodušnim. Veliko pozorište unutar ovog kompleksnog zdanja može da ugosti preko 1.600 ljudi, a manje pozorište je tu za nešto intimniju atmosferu i prima oko 400 ljudi, ako se to može nazvati manjim.\nGrađevina je praktično ugrađena unutar močvara Harbina, a dizajnirana je kao simboličan prikaz okolne divljine i hladne klime u ovom severnom gradu. Zgrada se potpuno stapa sa prirodom i topografijom koja je okružuje i na taj način postaje jedinstven arhitektonski izraz lokalnog identiteta, umetnosti i kulture u jednom.\n‒ Zamislili smo harbinsku operu kao kulturni centar budućnosti, kao ogroman prostor za izvođenje radova iz umetničkih oblasti, kao dinamičan javni prostor koji je oličje čovekove integracije, umetnosti i gradskog identiteta, dok se istovremeno zgrada stapa sa okolnom prirodom – kaže nam Ma Iansong, osnivač MAD arhitektonskog studija.\nFasada je sastavljena od glatkih belih aluminijumskih panela, koji su postavljeni tako da odgovore na zahtev talasaste arhitekture kojoj kao pravcu pripada ovaj projekat.\nBogato drvo provlači se kao osnovni materijal kroz enterijer, pa se topla atmosfera nameće kao očigledna na fotografijama, ali i uživo. Dotok prirodnog svetla je još jedna vodeća karakteristika ovog projekta, pa su arhitekte dale na značaju ovom segmentu.\nOpera naglašava javnu interakciju između posetilaca i objekta pozivajući svakog da zaviri i vidi šta se krije unutar nje, a to je i bila i početna ideja projekta.\nNa vrhu zgrade posetioci mogu da uživaju kako u zatvorenom tako i na otvorenom prostoru koji služi kao panoramska platforma za posmatranje grada i močvara u okolini.\nRezultat je Opera koja produbljuje emocionalnu povezanost javnosti sa svojim okruženjem, jer arhitektura ovog projekta je potpuno implementirana u postojeći pejzaž.\nDizajn: MAD Architects\nForografije: Andres Gallardo, Adam Mørk


I Bavarci su ljudi... - Sportske.net\nI Bavarci su ljudi...\nNemačka mašinerija je stala, izabranici Pepa Gvardiole su pokazali, kaže Tomas Miler, da su i oni samo obični ljudi.\nVladajući šampion Evrope poražen je na domaćemterenu od Mančester Sitija u utakmici koja je donela prvi preokret u Minhenu u poslednjih 39 godina.\nIako su vodili rezultatom 2:0, Bavarci su ispustili prednost, dozvolili Sitiju da golovima Silve, našeg Kolarova i Milnera stigne do pobede.\nTomas Miler tvrdi da su na ovom meču fudbaleri Bajerna pokazali da nisu mašine.\n„Mislim da smo pokazali svoju ljudsku stranu. Na trenutke smo bili nemarni, nije da smo dopuštali Sitiju da stvara šansu za šansom, ali nismo dobro izgledali prilikom primljenih pogodaka.“\n„Nakon sjajnog starta malo smo skinuli nogu sa gasa, malo smo se opustili nakon toliko pobeda. Ipak, mi smo profesionalci i takve stvari ne smeju da se događaju, to je neprihvatljivo. Pobednički mentalitet ne smemo da izbijamo iz glava.“, rekao je Miler.\nNa sreću, poraz nije koštao Bajern prvog mesta na tabeli.\nDa je Manuel Pelegrini znao koliko mu treba za vodeću poziciju, možda bi drugačije i reagovao...


Šiptari vrše pritisak na „Gugl“ i „Skajp“ da ih stave u menije\nŠiptari vrše pritisak na „Gugl“ i „Skajp“ da ih stave u menije\nDigitalna diplomatija novo je oruđe Albanaca sa Kosova koji pokušavaju da na internetu dobiju priznanje, pa velike IT kompanije poput „Gugla” i „Jahua” svakodnevno zasipaju mejlovima sa zahtevom da Kosovo tretiraju kao zasebnu državu.\nNa hiljade mejlova odnedavno stiže na elektronske adrese „Ibeja”, „Amazona”, „Skajpa” i drugih tehnoloških giganata koji stanovnicima Kosova ne dozvoljavaju da se registruju kao građani Kosova već kao građani Srbije, a u nekim slučajevima čak i kao građani Albanije. Većina ovih kompanija ne prepoznaje Kosovo kao državu iako im je sedište u Americi koja je priznala kosovsku nezavisnost.\nZagovornici nezavisnosti Kosova zato stupaju u kontakt sa kompanijama putem platforme „Digitalno Kosovo”, to jest sajta digitalkosovo.org koji već ima sastavljena pisma na engleskom jeziku, a od posetilaca samo traži da izaberu firmu kojoj žele da se obrate i ostave ime, prezime i svoj mejl.\nOvi zahtevi se ne upućuju samo na adrese korporacija iz Silikonske doline, već i u redakcije listova poput „Njujork tajmsa” ili „Fajnenšel tajmsa”, koji od svojih čitalaca traže da se prijave, ali im ne ostavljaju mogućnost da se registruju sa Kosova. Takođe, korisnici svetske mreže koji žele da kao građani Kosova otvore nalog na „Jahuu” to ne mogu da učine, jer ovaj servis ne nudi Kosovo u padajućem meniju sa izborom zemalja. Slično, poručilac knjiga ili neke druge robe na „Amazonu” ne može da od ove virtuelne prodavnice traži da mu paket stigne u državu Kosovo.\nUnapred napisana pisma na sajtu „Digitalnog Kosova” upućuju se različitim primaocima, ali im je struktura ista: potpisnik kaže da je redovni korisnik usluga dotične firme i da je veoma razočaran što ona u svoj padajući meni nije uvrstila i njegovu državu.\nOvako sastavljeni mejlovi koje smo pronašli na sajtu „Digitalnog Kosova” pozivaju se na zemlje koje su priznale Kosovo, kao i na odluku Međunarodnog suda pravde 2010. da kosovsko otcepljenje od Srbije 2008. nije prekršilo međunarodno pravo. Za slučaj da korporacije ne uvaže ovaj argument, predočava im se i to da na Kosovu veliku većinu čine mladi i informatički pismena ljudi, dakle korisnici digitalnih usluga.\n„Digitalno Kosovo” podržavaju kosovsko Ministarstvo spoljnih poslova, Fondacija „Ipko”, „Britiš kansil” i Norveška ambasada u Prištini. Platforma računa na mlade ljude bliske novim tehnologijama, a kako je 70 odsto stanovništva mlađe od 30 godina, pronalaženje digitalnih ambasadora ne bi trebalo da bude previše teško.\nNajveći uspeh ovih digitalnih lobista je onaj na „Fejsbuku” –najpopularnija društvena mreža na svetu prošlog meseca je prepoznala Kosovo kao državu. Za samo 24 časa, više od 200.000 korisnika „Fejsbuka” promenilo je prebivalište i izabralo – Kosovo. Pre toga, algoritam je stanovnike Prištine prepoznavao kao građane Kosova/Srbije ili Kosova/Albanije. Takođe, servis za prikazivanje mapa „gugl maps” uvrstio je Kosovo kao državu, ali, opet, i dalje prikazuje Srbiju sa Kosovom.\nSajt „Digitalno Kosovo” objavio je spisak kompanija kod kojih je lobiranje dalo rezultate, kao i spisak onih čije sandučiće i dalje treba zatrpati mejlovima. Sledeći veliki korak je pritisak na „Gugl” da odobri kosovski domen, verovatno google.ks ili google.ko.


Bramerc: Haški sud prepustio neke kompleksne slučajeve Srbiji\nTanjug 15. decembra 2020. 11:27\nNJUJORK -Tokom svog obraćanja SB UN Serž Bramerc, glavni tužilac međunarodnog suda u Hagu izjavio je da je zahvaljujući predanom radu tužilaštva nekoliko značajnih i kompleksnih postupaka za ratne zločine počinjene na prostou bivše Jugoslavije trasferovano nadležnim sudskim instancama u Srbiji, Hrvatskoj i Crnoj Gori.\nOn je konstatovao da takav razvoj situacije pruža značajnu mogućnost ovim državama da jasno demonstriraju svoju posvećenost prihvatanju odgovornosti, naročito kada je reč o visoko i srednje rangiranim osumnjičenima koji su do sada imali mogućnost da izbegavaju pravdu.\nBramerc je ponovio da je apelacioni postupak po žalbi Ratka Mladića okončan u avgustu, da je završen dokazni postupak u slučajevima protiv Jovice Stanišića i Frenkija Simatovića i da se tužilaštvo priprema za iznošenje završnih argumenata, navodi se u saopštenju Haškog tužilaštva.\nGlavni tužilac međunarodnog suda u Hagu je pred SB UN najavio da će presude u ova tri slučaja biti donete do kraja maja iduće godine.\n„Naši napori donose značajne rezultate kada je reč o potrazi za nestalim licima tokom ratova u bivšoj Jugoslaviji, ali više od 2 decenije od završetka tih konflikata, 10 hiljada porodica još uvek ne zna šta se dogodilo sa njihovim voljenima koji su nestali. Utvrditi šta se dogodilo sa svakom nestalom osobom jeste humanitarni imperativ“, zaključio je Bramerc.


Počelo čišćenje kanala u borčanskom naselju Mali Zbeg - Studio B\nPočelo čišćenje kanala u borčanskom naselju Mali Zbeg\nPočelo čišćenje kanala u borčanskom naselju Mali Zbeg Studio B\nBeogradBeograd Pocetna 14. 03. 2018. 13:52:34\nU narednih mesec dana biće očišćena gotovo tri kilometra kanala, čime se, kaže predsednik opštine Palilula Aleksandar Jovičić, nastavlja akcija uređenja kanala na levoj obali Dunava. Opština je u tu akciju uložila dva miliona dinara više nego prošle godine, kako bi sugrađani živeli u čistoj i zdravoj sredini, ističe Jovičić.\nPredsednik opštine Palilula Aleksandar Jovičić rekao je da je za akciju “Očistimo kanale na levoj obali Dunava“ u ovoj godini namenjeno šest miliona dinara i podsetio da je prošle godine za tu svrhu izdvojeno četiri miliona dinara.\n“Očekujemo da ćemo nakon rebalansa budžeta u junu dobiti dodatna sredstva od Grada kako bismo očistili što više kilometara kanala“, naveo je Jovičić tokom obilaska radova na čišćenju kanala na raskrsnici ulica Karlovačke Mitropolije i Rastka Nemanjića.\nApelovao je na meštane da ne bacaju smeće u kanale koji su prepuni prljavštine i fekalija zbog čega su, kaže, u naselju nehumani uslovi za život.\nDodao je i da će za nekoliko dana biti nastavljeno asfaltiranje ulica i da će opština Palilula dobiti 100 miliona dinara za taj projekat.\nGovoreći o nastavku projekta “Novo lice Palilule“ Jovičić je najavio da će u naseljima Karaburma, Višnjica i Višnjička banja početi izgradnja teretana na otvorenom, obnova parkića i uređivanje zelenih površina.\n“Želimo ravnomeran razvoj naše opštine tako da ćemo svakom delu posvetiti pažnju. Dobijamo sredstva od Grada i mislim da ćemo postići dobre rezultate. Svi zajedno borimo se da Palilula bude bolje mesto za život“, rekao je Jovičić.


Britanija pooštrila sankcije Bjelorusiji\nPolicijski službenici zadržavaju demonstranta jer spriječavaju opozicionu akciju u znak protesta protiv zvaničnih rezultata predsjedničkih izbora u Minsku, Bjelorusija, u subotu, 27. marta 2021. godine.\nVelika Britanija je na prvu godišnjicu osporavanih predsjedničkih izbora u Bjelorusiji uvela nove trgovinske i finansijske sankcije toj zemlji.\nProšle je godine Aleksandar Lukashenka izabran za predsjednika Bjelorusije ns šesti mandat na izborima koje opozicija i zapadne zemlje ne priznaju. Nakon izbora, uslijedili su višemjesečni protesti Bjelorusa tokom kojih je uhapšeno preko 30 hiljada osoba.\nBritanske sankcije posljednje su u nisu koje je Zapad uveo zbog Lukashenkovog nasilnog suzbijanja protesta.\nPaket mjera uključuje zabranu izvoza bjeloruskog kalija i naftnih derivata te zabranu kupovine prenosivih vrijednosnih papira i instrumenata na tržištu novca koje izdaje država Bjelorusija i banke u državnom vlasništvu. Također, uključuje mjere za sprječavanje bjeloruskih zračnih prevoznika ili prelijetanja i slijetanja u Britaniju i zabrana pružanja tehničke pomoći Lukashenkovoj "floti luksuznih aviona”.\n"Ove sankcije pokazuju da Velika Britanija neće prihvatiti Lukashenkove postupke nakon lažnih izbora", rekao je ministar vanjskih poslova Dominic Raab. "Lukashenkov režim nastavlja rušiti demokratiju i kršiti ljudska prava u Bjelorusiji."\nBritanija je na popis sankcija dodala i ruskog biznismena Mihaila Gutserieva, rekavši da je "jedan od glavnih privatnih ulagača u Bjelorusiji i dugogodišnji suradnik" Lukashenka.


Aleksandra Đorđević maj 12, 2015 16:41 h Dogadjaj, Info, Najave 0\nUdruženje „Mladi ambasadori“ u saradnji sa Francuskim institutom u Nišu ove godine realizuju projekat „Kultura za znanje“, koji će zainteresovanima pružiti priliku da putem se video konferencija upoznaju sa uspešnim Srbima iz Francuske.\nSvakog vikenda u maju oni će deliti svoja znanja i profesionalna iskustva, a zauzvrat će mladi ambasadori kulture putem video prezentacija ispričati Srbima u Francuskoj neke zanimljivosti o kulturnom i istorijskom nasleđu ovog dela Srbije.\nOve subote svi koji dođu u bioskop Kupina moćiće da čuju o iskustvima doktora ekonomskih nauka i profesora na Univerzitetu u Nici, Srđana Redžepagića. On je počeo karijeru kao član Francuskog kulturnog centra u Beogradu, nakon čega je učestvovao na brojnim seminarima i konferencijama u Nici, da bi kasnije i sam organizovao međuuniverzitetsku saradnju evropskih država. Danas on na Univerzitetu u Nici poseduje zvanje doktora i počasnog istraživača.\nTeme o kojima se možete informisati ako u subotu u 18 sati dođete u bioskop Kupina su: studiranje u zemljama Evropske Unije, francuskom obrazovnom sistemu, načinima saradnje naših univerziteta sa evropskim, kao i o ekonomskim prilikama u Srbiji i promenama koje nas očekuju na putu ka Evropskoj Uniji.\nPublika će, naravno, biti u mogućnosti da postavlja pitanja i sazna više detalja o pomenutim temama.\nFrancuski institut u NišuMladi ambasadori kulturepredavanjeSrđan Redžepagić


Često se Poglavlje 27 – životna sredina i klimatske promene u javnosti i medijima pominje kao najobimnije i najskuplje. Međutim, ako uzmemo u obzir da je vazduh u Srbiji među najzagađenijim u Evropi (prema podacima Evropske agencije za životnu sredinu) i da je Svetska zdravstvena organizacija procenila da ekonomski troškovi nastali zbog preuranjenih smrtnih slučaja, a koji su rezultat zagađenja vazduha u Srbiji, iznose 33,5 odsto BDP-a, da se u našoj zemlji prečišćava samo 10 odsto otpadnih voda, dok je u budžetu Republike Srbije za upravljanje vodama u 2017. godini predviđeno samo 0,2 odsto, situacija je daleko od povoljne. Ovim izveštajem, organizacije civilnog društva koje su članice Koalicije 27, izražavaju i svoju spremnost da aktivno podrže pregovarački proces znanjem i raspoloživim kapacietima, s ciljem da se postignu najbolji mogući rezultati korisni za sve građane i građanke Republike Srbije, a to su očuvana priroda i zdravija životna sredina.\nJavi uvid Strategija zaštite prirode Srbije\nMinistarstvo poljoprivrede i zaštite životne sredine koordiniralo je rad Radne grupe za reviziju Strategije o biološkoj raznovrsnosti Republike Srbije za period od 2011. do 2018. godine, čiji je zadatak bila izrada nacrta revidirane strategije. Na žalost u rad grupe nisu bile uključene organizacije civilnog društva. Imajući u vidu značaj ovog strateškog dokumenta, Mladi istraživači Srbije su prosledili komentare i sugestije nadležnom Ministarstvu, u skladu sa pozivom koji je objavljen na sajtu Ministarstva.\nOnline kurs o pregovaračkom poglavlju 27\nKurs daje pregled osnovnih pojmova i procesa vezanih za predpristupne pregovore Srbije za članstvo u EU - poglavlje 27 (životna sredina i klimatske promene).\nKurse je bespatan a nalazi se na platformi obuke.mis.org.rs\nIZVEŠTAJ O NAPRETKU SRBIJE U 2016.\nNezvanični/radni prevod Godišnjeg izveštaja Evropske komisije o napretku Republike Srbije za 2016. godinu, možete preuzeti direktno sa sajta Pregovaračke grupe 27 link\nUkoliko vas interesuje ko su članovi pregovaračke grupe 27 pogledajte spisak link


LOK u saradnji sa Caritasom nastavlja projekat sadnje jagodičastog voća - Akta.ba\n16.03.2015. 15:30 / Izvor: eKapija.ba\nLOK MKF u saradnji sa Caritasom iz Švicarske i ove godine nastavlja da putem povoljnih kreditnih linija podržava na stotine malih porodičnih farmi i da pomaže svojim klijentima u proizvodnji jagodičastog voća, saopćeno je iz LOK-a.\nOvaj projekat u prethodnim godinama pokazao se vrlo uspješnim, pogotovo u pogledu obezbjedjivanja proizvodnje zdrave hrane, povećanja samozapošljavanja, unapredjenja kvaliteta života i postizanja održivog razvoja u ruralnim područjima. Jedan od najvećih kvaliteta ovog projekta je sigurno trziste i siguran otkup proizvoda.\nDrugi, kljucan faktora je mali rizik ulaganja u proizvodnju. Ulaganje se uglavnom odnosi na ulaganje u sadnice i u sistem za navodnjavanje. Ova vrsta rizika je svedena na minimum kroz obezbjedjenje povoljnih kredita s otplatom koja pocinje tek nakon prodaje prvog uroda. I treci, takodjer vrlo bitan faktor, je besplatna savjetodavna usluga strucnih lica, agronoma koji su zajedno sa kreditnim osobljem konstantno na terenu kako bi uzgajivacima pruzili adekvatne savjete tokom sadnje.\nPrednosti ovakvih projekata i mogućnost poboljšanja životnog standarda stanovništa prepoznali su i čelnici Općine Olovo iz Sektora za razvoj, te zajedno sa LOK MKIF organizovali sastanak sa više od pedeset poljoprovridnika iz svih MZ Općine Olovo. Tom prilikom poljoprivrednici su upoznati sa svim benefitima uzgoja jagodičastog voća.\nPrisutni su pokazali veliki interes za ovaj projekat, a Općina Olovo će svim zainteresovanim licima pomoći oko izrade biznih planova i subvencionirati troškove njihovog grace perioda. Ovo je primjer da postoje projekti koji nam mogu poslužiti kao primjer dobrih praksi.


Tri osobe iz Kneževa pozitivne, virus ušao i u dom za stare | Moj Kotor Varoš\nHomeRepublika SrpskaTri osobe iz Kneževa pozitivne, virus ušao i u dom za stare\nTri osobe iz Kneževa pozitivne, virus ušao i u dom za stare\n19/04/2020 Moj Kotor Varoš Republika Srpska 0\nTri osobe su iz Kneževa zaražene su virusom korona čime je njihov ukupan broj porastao na 12, pokazala su testiranja koja su obavljena u protekla 24 časa.\nIz Ministarstva zdravlja i socijalne zaštite RS saopšteno je da je virus ušao i u jedan dom za stara lica u Kneževu.\n– Kod jedne osobe zaposlene u jednom domu za starija lica u Kneževu potvrđeno je prisustvo virusa korona i u ovoj ustanovi biće sprovdene sve potrebne epidemiološke mjere u smislu testiranja kontakata i dezinfekcije objekta – saopšteno je iz Ministarstva zdravlja i socijalne zaštite RS.\nDom u Kneževu obuhvaćen je testiranjem u okviru epidemiološkog nadzora osoba koje rade u domovima za starija lica. Iz Ministarstva zdravlja ističu da je testirano još 48 osoba iz ustanova ovog tipa u Banjaluci, Kneževu i Gradišci, te da su testovi negativni.\nU posljednja 24 časa obavljena su 362 testiranja, a virus korona potvrđen je kod još šest osoba u RS. Osim tri osobe iz Kneževa, zaražena su i dva lica iz Nevesinja i jedno iz Banjaluke. Većina novozaraženih je imala kontakt sa licima kod kojih je ranije potvrđeno prisustvo novog virusa korona.\nBroj pozitivnih slučajeva na virus korona u RS porastao je na 534 osobe, 17 osoba je preminulo od posljedica bolesti izazvane virusom, dok je 251 osoba oporavljena.\nMinistarstvo zdravlja i socijalne zaštite RS još jednom podsjeća građane da se strogo pridržavaju propisanih mjera u cilju suzbijanja širenja virusa korona.


Paunović vodi Anu i Bastijana u Čikago\nM. D. 21. marta 2017. 10:10\nFudbaler Mančester Junajteda Bastijan Švajnštajger preći će u SAD i ekipu Čikago Fajera, koju sa klupe vodi srpski trener Veljko Paunović.\nJunajted je dopustio nekadašnjem kapitenu reprezentacije Nemačke da pređe u Čikago i potpiše jednogodišnji ugovor.\nŠvajnštajger je već dobio američku radnu dozvolu, a uskoro bi trebalo da obavi lekarske preglede i ozvaniči transfer u redove MLS ligaša.\n„Oduvek sam želeo da ostavim pozitivan uticaj i moj prelazak u Čikago se ne razlikuje od toga. Razgovarao sam direktorom Rodrigezom i trenerom Paunovićem i uverio se da Čikago ima dobru viziju. Želim da pomognem u tom projektu“, rekao je Švajštajger za lokalni „Tribune“.\nTrener Čikaga Paunović, logično, prezadovoljan je dolaskom velikog pojačanja.\nStigao drugi sin: Porodila se Ana Ivanović (foto)\n„On je pravi primer pobednika, što je odlična stvar za svlačionicu. Bastijan je igrač koji će na terenu pokazati mojim momcima kako da se ponašaju, spremaju, razmišljaju i timski rade“, poručio je Paunović.\nPrema pisanju američkih medija, Švajštajger će za godinu u Čikagu zaraditi 4,5 miliona dolara.\nOn je leta 2015. godine stigao u Junajted iz minhenskog Bajerna, odigrao je samo 35 utakmica, dok je pod vođstvom menadžera Žozea Murinja premešten da trenira sa mladim timom. Za selekciju Nemačke odigrao je 121 utakmicu, uz 24 gola, a bio je jedan od ključnih igrača tima koji je osvojio titulu prvaka sveta na Mundijalu u Brazilu 2014. godine.\nBastijan ŠvajnštajgerVeljko Paunović


Vlada prihvatila zaduženje FBiH do 30 miliona eura za saobraćajnice u Sarajevu\nObjavljeno Feb 6, 2020\nVlada Federacije BiH je na današnjoj sjednici u Sarajevu utvrdila i Parlamentu FBiH po skraćenoj proceduri uputila Prijedlog zakona o jedinstvenom registru taksi i naknada u Federaciji BiH.\nCilj ovog federalnog propisa je uređenje oblasti neporeznih prihoda, odnosno naknada i taksi, uz puno poštovanje ustavnih nadležnosti i saradnje s nižim nivoima vlasti. Vodeći se time, Federalno ministarstvo finansija je, uz tehničku podršku USAID-ovog projekta Reforme fiskalnog sektora (FAR), kao i uz saradnju s nižim nivoima vlasti, pripremilo i objavilo interaktivni Registar taksi i naknada u FBiH.\nU završnici je i priprema njegove pojednostavljene internet-aplikacije sa, na jednom mjestu, transparentno objedinjenim svim relevantnim informacijama, namijenjena kako za poslovne subjekte i građane (obveznike plaćanja) tako i za predlagače i donosioce javnih politika u ovoj oblasti.\nTakođer su usvojena i dva programa utroška transfera JP “Željeznicama FBiH” Sarajevo, utvrđena ovogodišnjim budžetom FBiH, te Federalnom ministarstvu prometa i komunikacija, od 22.000.000 i 6.000.000 KM.\nVlada je prihvatila zaduženje Federacije BiH po ugovoru o zajmu između Evropske banke za obnovu i razvoj i Bosne i Hercegovine za realizaciju Projekta gradskih saobraćajnica u Sarajevu, u iznosu do 30.000.000 eura, te inicijativu da kreditnim zaduženjem od 7.062.200 eura kod Međunarodnog fonda za poljoprivredni razvoj (IFAD) budu osigurana sredstva za realizaciju projekta razvoja ruralnih preduzeća i poljoprivrede.\nVlada je prihvatila zaduženje FBiH do 30 miliona eura za gradske saobraćajnice u Sarajevu.\nUsvojena je i inicijativa Udruženja gluhih i nagluhih Federacije BiH, upućena putem Federalnog ministarstva rada i socijalne politike, za donošenje zakona o znakovnom jeziku na nivou Federacije BiH, što je predviđeno Zakonom o znakovnom jeziku BiH i imenovana je Interresorna komisija sa zadatkom da, u roku od šest mjeseci, sačini tekst prednacrta ovog zakona, saopćio je Ured za odnose s javnošću Vlade FBiH.\nTuga u Cazinu: Aminini snovi ostali su nedosanjani (FOTO)\nKrijumčarili migrante iz Bihaća u Kozarsku Dubicu: Osumnjičen i Egipćanin


Rusko Ministarstvo odbrane saopštilo je danas da je dobilo tajna dokumenta koja potvrđuju da je Ukrajina pripremala vojnu operaciju u Donbasu u martu.\n"Tokom specijalne vojne operacije, tajna dokumenta komande Nacionalne garde Ukrajine dospela su u posed ruskih vojnika. Ovi dokumenti potvrđuju tajnu pripremu kijevskog režima za ofanzivnu operaciju u Donbasu u martu 2022 - rekao je portparol Ministarstva Igor Konašenkov na konferenciji za novinare, dodavši da je reč o tajnom naređenju komandanta Nacionalne garde Ukrajine general-pukovnika Mikole Balana od 22. januara ove godine", prenosi Interfaks.\nRusija preti kaznom\nTanjug/ AP Photo/Rodrigo Abd\nUŽIVO Moskva upozorila Vašington: Proterane ruske diplomate; Zelenski o sastanku sa Putinom\nTanjug/ Csongrad-Csanad County Police via AP\nUžas u Mađarskoj: Kamion udario u voz, ima mrtvih i povređenih FOTO\nČovek koji stoji iza rata: "Ja sam ovo zamislio još 1987, a Putin je rekao 2008."\nKako se navodi, bilo je planirano da se borbena koodinacija ukrajinskih nacionalista završi do 28. februara kako bi se obezbedila realizacija borbenih zadataka u sastavu ukrajinske „Operacije združenih snaga“ u Donbasu. Ruski vojni resor objavio je dokument koji potvrđuje da je kijevski režim u martu spremao ofanzivnu operaciju na Donbas.\nDokument je upućen šefovima severne kijevske, južne odeske i zapadne teritorijalne uprave Nacionalne garde Ukrajine. „U naređenju koje je preneto komandi organa uprave Nacionalne garde Ukrajine detaljno je opisan plan pripreme jedne od udarnih grupa za ofanzivna dejstva u zoni takozvane 'operacije Združenih snaga' u Donbasu“, rekao je general.


source.ba | Broj nezaposlenih u KS porastao za 1.110 osoba, elektronski sistem preopterećen\nOd 18. marta do danas na biro se prijavilo 1.110 osoba. I jutros su gužve pred biroima, a elektronski sistem prijave nezaposlenih na evidenciju je trenutno u zagušenju, potvrđeno je za Patriju iz Službe za zapošljavanje KS.\n“Ekipe BH Telecoma rade na otklanjanju poteškoća, a onda očekujemo da će broj prijava i utrostručiti”, kažu iz Službe.\nTakođer, postoje najave da će još veći broj nezaposlenih biti polovinom ovog mjeseca s obzirom da brojni poslodavci, a naročito oni koji su direktno ugroženi zabranom rada zbog koronavirusa biti prinuđeni otpustiti radnike ukoliko vlasti ne učine ubrzo naredni potez. Još uvijek nije počela primjena odluke Vlade KS da će uplatiti minimalnu plaću poslodavcima koji nisu otpustili radnike u martu, te imaju izmirene obaveze.\nOve ili naredne sedmice trebao bi biti usvojen korona zakon Vlade FBiH koji predviđa pomoć poslodavcima, ali oni koji su direktno pogođeni krizom tvrde da vlasti sporo rade, a vrijeme prolazi.


srbijasport.net - Vesti - Prva liga Srbije - "Crveni" na "vrućem" gostovanju u Vranju\nPetak, 16.04.2021 22:33\nNakon duela sa novosadskim Kabelom na "Čika Dači", fudbalere Radničkog 1923 očekuju dva uzastopna gostovanja. Prvo je predviđeno za sredu, 7. april, od 16 časova, kada će “crveni” na stadionu “Jumko” u Vranju ukrstiti koplja sa domaćim Dinamom, koji se grčevito bori za opstanak u Prvoj ligi Srbije.\nNisu puleni trenera Aleksandra Linte uspeli da pronađu put do pobede u susretu sa svojim najbližim pratiocem na tabeli, novosadskim Kabelom. U jednoj borbenoj utakmici, bez većih uzbuđenja pred oba gola, mreže su ostale mirne, a bodovna distanca između Kragujevčana i Novosađana nepromenjena.\n- Tvrda utakmica dve evidentno najbolje ekipe u ligi, po teškom terenu za igru. Mi smo u ovu utakmicu ušli sa velikom željom do dođemo do nova tri boda, kako bismo se dodatno odlepili u odnosu na konkurenciju, ali nismo uspeli u toj našoj nameri. Kabel je još jednom pokazao da je jako dobra ekipa koja zaslužuje mesto u vrhu tabele, tako da, kada se saberu utisci, podela bodova je možda i najrealniji rezultat ove utakmice – ocenio je prethodni duel sa Kabelom Radovan Avram, koji se polako vraća u pravu formu nakon nešto teže povrede.\nKragujevački prvoligaš je posle serije od tri uzastopna trijumfa, u poslednja dva kola uspeo da uknjiži samo jedan bod, čime je na trenutak način zabrinuo svoje pristalice i malo usporio svoj hod ka superligaškom društvu. Na sve to, “crvene” sada očekuju dva tradicionalno neugodna gostovanja, najpre vranjskom Dinamu, a potom i ekipi OFK Žarkova.\nNisu Kragujevčanima ostala u lepom sećanju poslednja dva gostovanja na “Jumkovom” stadionu u Vranju, s obzirom da je domaćin u oba navrata slavio minimalnim rezultatom (1:0).\nTo je dovoljan razlog da se pred novi odlazak u Koštanin grad budnost u taboru lidera Prve lige Srbije podigne na maksimalan nivo. Ne treba zaboraviti da su se fudbaleri Radničkog 1923 pre samo dva kola “opekli” na “vrućem” gostovanju u Pirotu, pa je očigledno da “južnjaci” nekako ne leže Šumadincima ove sezone.\nZa razliku od Kragujevčana koji suvereno gospodare vrhom prvoligaške tabele, Vranjanci se nalaze u opasnoj zoni, tačnije na petnaestoj poziciji, sa šest bodova zaostatka u odnosu na ekipe koje su pozicionirane iznad linije opstanka.\nEkipa Dinama pruža prilično promenljive partije u nastavku sezone. Nakon mršavog učinka od samo dva osvojena boda u prva četiri prolećna kola, vranjska “žuta podmornica” je konačno pokrenula turbine i vezala dve uzastopne pobede, koje su joj vratile nadu u opstanak. Usledio je potom nesrećan poraz od Kabela, u utakmici koju je Dinamo završio sa deset igrača na terenu, dok su na gostovanju Jagodini prošlog vikenda Vranjanci uspeli da “kljucnu” još jedan vredan bod.\nDinamo se ne može pohvaliti preterano uspešnom odbranom, koja je primila 40 golova, najviše u Prvoj ligi Srbije ove sezone, ali se svakako radi o jednoj prilično borbenoj i agresivnoj ekipi, koja “grize” tokom svih devedeset minuta i protiv koje nije lako igrati. Uostalom, u to su se Kragujevčani mogli uveriti u jesenjem odmeravanju snaga sa Vranjancima, kada su uz dosta truda uspeli da probiju “oklop” svog rivala i golovima Marka Mirića i kapitena Stevana Kovačevića osvojili su planirane bodove.\n- Dinamo je ekipa koja se grčevito bori za opstanak i koja nam sigurno neće tako lako prepustiti bodove. Namučili su nas u prošloj utakmici na “Čika Dači” i dugo nam je trebalo da ih “otvorimo”. To je znak da nisu ekipa za potcenjivanje, ali mi znamo šta želimo i šta se od nas očekuje, i spremni smo da to i ostvarimo – decidirano poručuje Avram.\nNa spisku putnika za ovo gostovanje najverovatnije neće biti Nikole Rađena i Đorđa Maksimovića, koji će, kako stvari trenutno stoje, i ovu utakmicu propustiti zbog problema sa povredama.\nPLS: Derbi se igra na Štrandu, biće zanimljivo na "Rajku...\nKritika iz svlačionice dala rezultat


Danas se obeležava Svetski dan slobode medija ustanovljen 3. maja 1993. godine od strane Skupštine Ujedinjenih nacija. Ovaj dan se u medijima širom sveta obeležava u 11,55h kada se prekida program na pet minuta i kroz akciju "Pet minuta gromoglasne tišine" skreće pažnja na nikad teži položaj novinarske profesije.\nOve godine, Srbija je pogoršala poziciju na rang listi zemalja međunarodne organizacije "Reporteri bez granica" i sa 59. pala na 66. poziciju rangiranih zemalja u svetu. Od zemalja u okruženju, najbolje se rangira Slovenija (37), BiH (65), dok se komšije iz Hrvatske nalaze na neslavnoj 74. poziciji.\nSvi su složni da se u Srbiji od 2014. godine beleži upadljiv trend opadanja slobode medija koga karakteriše pretvaranje medija u sredstva promocije, što za posledicu ima odsustvo zaštite javnog interesa.\nSa druge strane, istraživački centar Evropskog parlamenta ističe da sloboda medija na Zapadnom Balkanu nije potpuna, pošto se mediji u tim zemljama suočavaju sa politizacijom, problemima u sprovođenju zakona i zastrašivanjem novinara, uz evidentan i primetan porast autocenzure.\nSmanjenje medijskih sloboda u Srbiji uzročno-posledično je povezano i sa poslednjim talasom privatizacije medija, koje su kao uostalom i predhodnih godina pratile mnoge kontraverze, od potpuno netransparetnih procesa privatizacije, do toga da su se u mnogim gradovima u Srbiji kao novi vlasnici medija pojavili kontraverzni biznismeni sa još kontraverznijim poreklom kapitala.\nKada se opštoj slici doda i primetna "autističnost" REM-a prilikom poslednjih izbora u Srbiji, ali prećutno odobravanje RRA sveopšte tabloidizacije medijskog prostora od strane pojedinih elektronskih medija, jasno je da smo prilikom rangiranja možda i dobro prošli.


Akademija povodom Dana srpskog jedinstva, slobode i nacionalne zastave | Republički centar za istraživanje rata, ratnih zločina i traženje nestalih lica\nAkademija povodom Dana srpskog jedinstva, slobode i nacionalne zastave\n14.09.2020 | Vijesti\nSvečana akademija povodom obilježavanja 15. septembra – Dana srpskog jedinstva, slobode i nacionalne zastave, koji su 28. avgusta ustanovili zvaničnici Srbije i Republike Srpske, biće održana sutra u Banjaluci.\nAkademija „Pohvala srpskom narodu – dan kada je probijen Solunski front“, koju organizuju Republički centar za istraživanje rata, ratnih zločina i traženje nestalih lica i Republički protokol, biće održana na platou ispred Hrama Hrista Spasitelja u Banjaluci u 20.00 časova.\nU programu će učestvovati glumci iz Banjaluke i Beograda koji će govoriti tekst iz drame „Solunci govore“ nedavno preminulog novinara i publiciste Antonija Đurića, članovi orkestra Narodnog pozorišta iz Beograda, Policijski orkestar Ministarstva unutrašnjih poslova Srpske i Gradski tamburaški orkestar Banjaluka, najavljeno je iz Republičkog centra.\nDirektor Republičkog centra za istraživanje rata, ratnih zločina i traženje nestalih Milorad Kojić izjavio je Srni da je veoma važno da Srbi s obje strane Drine obilježavaju zajedničke datume jer su isti narod i njeguju iste vrijednosti.\n– Dan kada je probijen Solunski front jedan je od najvažnijih datuma u srpskoj istoriji. Nakon viševjekovnog ropstva oslobođeni su naši krajevi, a u ovoj bici kao doborovoljci u redovima srpske vojske borili su se Srbi iz Krajine, Hercegovine, Posavine i drugih krajeva – rekao je Kojić povodom obilježavanja Dana srpskog jedinstva, slobode i nacionalne zastave.\nOn je istakao da mu je žao što trenutna epidemiološka situacija ne dozvoljava okupljanje većeg broja ljudi, ali da vjeruje da će narednih godina biti prilike da se pokaže srpsko jedinstvo i privrženost očuvanju nacionalnog identiteta.\n– Na to nas obavezuju, prije svega, masovna stradanja naših sunarodnika u Velikom, Drugom svjetskom, kao i u posljednjem odbrambeno-otadžbinskom ratu. U tom smislu je bila značajna odluka koju su 28. avgusta donijeli najviši zvaničnici Republike Srpske i Srbije da se 15. septembar uvrsti kao zajednički datum kojim će se obilježavati upravo sloboda, jedinstvo i nacionalna zastava – rekao je Kojić.\nAkademiju će uživo prenositi Radio-televizija Republike Srpske, a s obzirom na trenutnu epidemiološku situaciju i u skladu sa propisanim mjerama biće ograničen broj zvanica na ovom događaju.\nVlada Republike Srpske u četvrtak, 10. septembra, usvojila je zaključak da se 15. septembar obilježava kao Dan srpskog jedinstva, slobode i nacionalne zastave.


Pooštravanje mjera kontrole na graničnim prelazima u Srbiji za sada nije u planu, kaže granični sanitarni inspektor Raša Milanov i dodaje da se od početka epidemije virusa korona na graničnim prelazima primjenjuju adekvatne mjere kontrole.\nOn je za Tanjug naveo da se srpskim i stranim državljanima po ulasku u Srbiju uručuje zdravstveno upozorenje u kome su, na srpskom i engleskom jeziku, date instrukcije kako da se ponašaju u slučaju da imaju neke od simptoma virusa korona i navedene adrese i brojevi telefona Zavoda za javno zdravlje i Instituta za javno zdravlje u Srbiji gdej bi ta lica mogla da se jave, ukoliko imaju bilo kakve tegobe.\nTo, podsjeća Milanov, ne važi za državljane Crne Gore kojima je, ukoliko iz Crne Gore dolaze u Srbiju, određena obavezna mejra samoizolacije u trajanju od 14 dana, na osnovu procjene trenutne epidemiološke situacije u regionu.\nMilanov navodi da pooštravanje mjera kontrole na graničnim prelazima za sada nije u planu i dodaje da se zdravstveni pregledi putnika na granicama vrše samo po potrebi, odnosno ukoliko putnik pokazuje simptome virusa korona.\nU tom slučaju, pojasnio je, granični sanitarni inspektor zajedno sa epidemiologom iz najbližeg Zavoda ili Instituta za javno zdravlje koje gravitira tom graničnom prelazu, obavlja razgovor sa takvim putnikom i na osnovu njegovog zdravstvenog stanja donosi se odluka o daljem postupanju.\n- Ukoliko putnik pokazuje simptome karakteristične za Kovid-19 svakako će, po preporuci epidemiologa, dobiti rješenje od graničnog sanitarnog inspektora da se javi nadležnoj ustanovi u mjestu boravka radi daljeg liječenja ili bi bio neposredno upućen u ustanovu za izolaciju i liječenje - pojasnio je Milanov.\nNaveo je da se o zaraženima koji dolaze u Srbiju unaprijed mogu dobiti podaci od srpskog diplomatskog predstavništva u zemlji iz koje putnik dolazi, zatim zdravstvenih institucija te zemlje, ali i od samih putnika.\n- Sami građani mogu da najave dolazak i kažu da imaju simptome radi dobijanja informacije kako da se ponašaju - dodao je Milanov.


Korišćenje zajedničkih prostorija stambene zgrade\nZajednički delovi zgrade mogu da se koriste samo u skladu sa njihovom namenom, pa se u tom smislu osim otirača ispred ulaza u stan ili poslovnu prostoriju ne bi mogle držati stvari koje direktno ne služe nameni posebnog dela zgrade.\nMeđutim, korišćenje zajedničkih delova zgrade detaljno se može urediti pravilima o međusobnim odnosima vlasnika te je moguće odrediti da se u zajedničkim prostorijama zgrade, (ukoliko su stepenište i hodnik dovoljno prostrani) može držati cveće u odgovarajućim posudama i sl. Pravila vlasnika kojima se propisuje i kućni red zgrade, ne smeju biti u suprotnosti sa opštim pravilima kućnog reda koja donosi jedinica lokalne samouprave.\nZajednički delovi zgrade su delovi koji ne predstavljaju poseban ili samostalni deo zgrade, koji služe za korišćenje posebnih ili samostalnih delova, odnosno zgradi kao celini, kao što su: zajednički prostori (stepenište, ulazni prostori i vetrobrani, zajednički hodnik i galerija, tavanski prostor, podrum, biciklarnica, sušionica za veš, zajednička terasa i druge prostorije namenjene zajedničkoj upotrebi vlasnika posebnih ili samostalnih delova zgrade i dr.), zajednički građevinski elementi, kao i zajedničke instalacije, oprema i uređaji, ako ne predstavljaju sastavni deo samostalnog dela zgrade i ne čine sastavni deo posebnog dela zgrade, odnosno ne predstavljaju deo instalacija, opreme i uređaja koji isključivo služi jednom posebnom delu.\nMnogi građani se pitaju da li je dozvoljeno držati cveće odnosno druge predmete u hodnicima stambene zgrade?\nZakonom o stanovanju i održavanju zgrada propisano je da vlasnici posebnih delova zgrade imaju pravo zajedničke nedeljive svojine nad zajedničkim delovima zgrade.\nPredviđeno je da vlasnik posebnog dela zgrade, osim prava propisanih zakonom kojim se uređuje pravo svojine, ima pravo i da upotrebljava zajedničke delove zgrade u skladu sa njihovom namenom u meri u kojoj to odgovara njegovim potrebama i potrebama članova njegovog domaćinstva, odnosno obavljanja delatnosti.\nTo znači da načelno zajednički delovi zgrade mogu da se koriste samo u skladu sa njihovom namenom, pa se u tom smislu osim otirača ispred ulaza u stan ili poslovnu prostoriju ne bi mogle držati stvari koje direktno ne služe nameni posebnog dela zgrade.\nMeđutim, korišćenje zajedničkih delova zgrade detaljno se može urediti pravilima o međusobnim odnosima vlasnika posebnih delova u stambenoj zajednici koji jednoglasnom odlukom donose svi vlasnici posebnih delova zgrade pa je tom prilikom moguće odrediti da se u zajedničkim prostorijama zgrade, (ukoliko su stepenište i hodnik dovoljno prostrani) i, može držati cveće u odgovarajućim posudama i sl.\nIpak, potrebno je voditi računa da Pravila vlasnika kojima se propisuje i kućni red zgrade, ne smeju biti u suprotnosti sa opštim pravilima kućnog reda koja donosi jedinica lokalne samouprave.


Direktni prenosi mečeva 31.kola Linglong Tire Super lige Srbije\nOd subote do ponedeljka na programu su svi mečevi 31. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos dva izuzetno zanimljiva susreta, Javor Matis – Crvena zvezda i Partizan – Radnički Niš. Događanja na još sedam mečeva možete ispratiti putem multiprenosa koji će ponovo biti realizovani od strane TV Arena sport.\nMULTIPRENOS – 3 UTAKMICE (subota 10. april, 19:00 časova, TV Arena sport 1)\nU subotu ćete u multiprenosu biti u prilici da ispratite dešavanja na tri meča 31. kola Linglong Tire Super lige Srbije koji počinju u 19:00 časova. Na programu su mečevi Mladost – Spartak ŽK, Voždovac – Proleter i Čukarički – TSC (noseća utakmica). Multiprenos će biti emitovan na prvom programu TV Arena sport.\nJAVOR MATIS – CRVENA ZVEZDA (nedelja 11. april, 15:00 časova, TV Arena sport 1)\nIvanjički Javor Matis u okviru 31. kola Linglong Tire Super lige Srbije na svom stadionu dočekuje goste iz Beograda, ekipu Crvene zvezde. Gosti u ovaj meč ulaze samo nekoliko dana nakon napornog večitog derbija, dok se Ivanjičani bore za opstanak u elitnom rangu, pa treba očekivati zanimljivu i borbenu utakmicu. Domaćini su tokom aktuelne sezone zabeležili deset pobeda, uz sedam remija i trinaest poraza, pa sa 37 bodova na svom kontu trenutno zauzimaju 12. mesto na tabeli. U prethodnom kolu su kao gosti savladali ekipu Metalca, a rezultat je bio 1:2. Gosti su tokom aktuelne sezone zabeležili dvadeset osam pobeda, uz dva remija i bez poraza, pa sa 86 bodova na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Partizana, a rezultat je bio 1:0. Prethodni duel ovih rivala odigran u prvom delu sezone u Beogradu završen je podelom bodova, a rezultat je bio 0:0.\nPARTIZAN – RADNIČKI NIŠ (nedelja 11. april, 19:00 časova, TV Arena sport 1)\nDerbi meč 31. kola Linglong Tire Super lige Srbije igra se u Beogradu gde domaći Partizan dočekuje goste iz Niša, ekipu Radničkog. Crno-beli su porazom u derbiju posustali u trci za prvo mesto, dok su Nišlije u evidentnoj krizi i blizu zone ispadanja, pa je ovaj meč značajan za oba tima na psihološkom planu. Domaćini su tokom aktuelne sezone zabeležili dvadeset četiri pobede, uz dva remija i četiri poraza, pa sa 74 boda na svom kontu trenutno zauzimaju 2. mesto na tabeli. U prethodnom kolu su kao gosti poraženi u duelu sa ekipom Crvene zvezde, a rezultat je bio 1:0. Gosti su tokom aktuelne sezone zabeležili jedanaest pobeda, uz pet remija i četrnaest poraza, pa sa 38 bodova na svom kontu trenutno zauzimaju 10. mesto na tabeli. U prethodnom kolu su kao domaćini poraženi u duelu sa ekipom Napretka, a rezultat je bio 1:2. Prethodni duel ovih rivala odigran u prvom delu sezone u Nišu ekipa Radničkog je rešila u svoju korist, a rezultat je bio 1:0.\nMULTIPRENOS – 4 UTAKMICE (ponedeljak 12. april, 18:00 časova, TV Arena sport 1)\nU ponedeljak ćete u multiprenosu biti u prilici da ispratite dešavanja na četiri meča 31. kola Linglong Tire Super lige Srbije koji počinju u 18:00 časova. Na programu su mečevi Napredak – Mačva, Rad – Novi Pazar, Radnik – Metalac i Vojvodina – Zlatibor (noseća utakmica). Multiprenos će biti emitovan na prvom programu TV Arena sport.\nNAPOMENA: Meč 31.kola Inđija – OFK Bačka neće biti prenošen na programu TV Arena sport iz tehničkih razloga.